title: Frappé

text: Frappé-kahvi valmistetaan joko cocktail-sekoittimella tai muulla sekoittimella. Siihen käytetään 1–2 teelusikallista pikakahvijauhetta, sokeria ja vähän vettä, ja nämä sekoitetaan vaahdoksi. Juoma kaadetaan korkeaan lasiin. Tämän jälkeen lisätään kylmää vettä ja jääpaloja. Frappé-kahvia myydään yleensä kolmella makeusasteella, makeana ("glykós", 4 teelusikallista sokeria), keskimakeana ("métrios", 2 teelusikallista sokeria) ja ilman sokeria ("skétos"). Frappésta on olemassa myös maidollinen versio, "frapógalo", jossa maito lisätään lopuksi veden ohella tai sijasta.


title: Frappé

text: Frappé-kahvia on kuvattu sodanjälkeisen Kreikan kahvikulttuurin sekä kreikkalaisen huolettoman kesäisen ulkoilmaelämän symboliksi.


title: Game of Thrones (8. tuotantokausi)

text: Yhdysvaltalaisen televisiosarjan "Game of Thronesin" kahdeksas ja viimeinen tuotantokausi esitetään Yhdysvalloissa HBO-kanavalla vuonna 2019. Sarja perustuu George R. R. Martinin fantasiakirjasarjaan "Tulen ja jään laulu". Viimeinen kausi sisältää edellisen kauden tapaan laajasti alkuperäistä materiaalia, mutta myös materiaalia julkaisemattomasta kuudennesta kirjasta "The Winds of Winter". Aikaisemmista kausista eroten kausi koostuu kuudesta jaksosta kymmenen sijaan.


title: Game of Thrones (8. tuotantokausi)

text: Sarjan pääosissa jatkavat muun muassa Peter Dinklage, Nikolaj Coster-Waldau, Lena Headey, Emilia Clarke ja Kit Harington.


title: Game of Thrones (8. tuotantokausi)

text: Viimeisen kauden kuvaukset alkoivat 23. lokakuuta 2017 ja päättyivät heinäkuussa 2018.


title: Game of Thrones (8. tuotantokausi)

text: Kauden ensimmäinen jakso esitetään 14. huhtikuuta 2019.


title: Game of Thrones (8. tuotantokausi)

text: Viimeisen kauden ensimmäinen traileri julkaistiin 6. joulukuuta 2018. Toinen traileri julkaistiin 13. tammikuuta 2019, jolloin paljastettiin, että kauden ensimmäinen jakso esitetään 14. huhtikuuta 2019.


title: Ghailene Chaalali

text: Ghailene Chaalali (, s. 28. helmikuuta 1994 Manouba) on tunisialainen jalkapalloilija. Keskikentällä pelaava Chaalali edustaa Tunisian pääsarjassa pelaavaa Espérancea.


title: Ghailene Chaalali

text: Chaalali aloitti ammattilaisuransa Espérancen riveissä kaudella 2014–2015, jolloin hän pelasi kauden aikana 21 sarjaottelua tehden kaksi maalia.


title: Ghailene Chaalali

text: Chaalali pelasi ensimmäisen maaottelunsa 12. kesäkuuta 2017 Afrikanmestaruuskarsintaottelussa Egyptiä vastaan. Hän teki toisessa maaottelussaan ensimmäisen maajoukkuemaalinsa 1. syyskuuta 2017 Kongon demokraattista tasavaltaa vastaan.


title: Ghailene Chaalali

text: Kesäkuussa 2018 Chaalali valittiin Tunisian maajoukkueeseen 2018 MM-kilpailuihin Venäjälle.


title: Ghanan yliopisto

text: Ghanan yliopisto (, lyhennys "UG") on Ghanan pääkaupunki Accrassa toimiva julkinen yliopisto. Yliopisto on perustettu vuonna 1948. Vuonna 2017 sillä oli noin 39 400 opiskelijaa.


title: Ghanan yliopisto

text: Ghanan yliopisto luetaan Afrikan kärkipään yliopistoihin. Esimerkiksi THE-yliopistoranking luokitteli yliopiston vuoden 2018 listallaan jaetulle 11. sijalle Afrikassa ja jaetulle 801.-1000. sijalle maailmassa.


title: USS Montauk

text: USS Montauk voi tarkoittaa seuraavia Yhdysvaltain laivaston aluksia:


title: USS Patapsco

text: USS Patapsco voi tarkoittaa seuraavia Yhdysvaltain laivaston aluksia:


title: USS Weehawken

text: USS Weehawken voi tarkoittaa seuraavia Yhdysvaltain laivaston aluksia:


title: Koivu ja tähti (elokuvateatteri)

text: Koivu ja tähti (1980-luvun lopulle asti Kuva-Tupa) on keskipohjalaisessa Kannuksen kaupungissa vuosina 1938–2010 toiminut elokuvateatteri. Samalla nimellä toimii samassa rakennuksessa (Valtakatu 23) yhä 1980-luvun lopulla perustettu kirjakauppa.


title: Koivu ja tähti (elokuvateatteri)

text: Kuva-Tuvan perusti pastori Vuorisen poika vuonna 1938. Vuonna 1945 omistajaksi tuli Evald Parkkinen, jonka poika Esko Parkkinen hoiti teatteria hänen jälkeensä. Parkkiset perustivat elokuvateatterin yhteyteen kirjakaupan. 1980-luvun lopulla sekä teatteri että kirjakauppa tuli Terttu Väntäsen omistukseen, ja teatterin nimeksi vaihdettiin Koivu ja tähti. Yksisalisen teatterin projektorit olivat tuolloinkin yhä alkuperäisiä saksalaisia, Ernemannin valmistamia. Terttu Väntänen kunnostutti toimitalona toimivan koristeellisen puurakennuksen ja uusi teatteria useaan otteeseen myöhemminkin. Vuoden 2005 paikkeilla kirjakaupalle tuli eri omistaja, Paula Untinen.


title: Koivu ja tähti (elokuvateatteri)

text: Vuonna 1997 Terttu Väntänen sai Kannuksen Yrittäjien yrittäjäpalkinnon. 2000-vuosikymmenen keskivaiheilla Kannuksen elokuvateatteri siirtyi Väntästen pojan Jussi Väntäsen Karhu ja Tähti -yhtiölle, jolla oli vuosina 2006–2010 omistuksessaan myös Lapuan elokuvateatteri Bio Monroe, jonka nimeksi tuli Karhu ja Tähti. Vuonna 2010 yhtiö ajautui konkurssiin, minkä seurauksena Kannuksen elokuvateatteri lopetti toimintansa yli 70 vuoden jälkeen, kun taas Lapuan Karhu ja tähti vaihtoi omistajaa ja sai uudeksi nimekseen Bio Marilyn Lapua. Jussi Väntäsen yhtiö omisti konkurssihetkellä Kannuksessa myös pienen kirjapainon ja matkatoimiston sekä Kälviällä Passojan äänitysstudion.


title: Koivu ja tähti (elokuvateatteri)

text: Lokakuussa 1996 Kannuksen Koivussa ja tähdessä sai maailmanensi-iltansa Ere Kokkosen elokuva "Elämä lyhyt, Rytkönen pitkä". Kutsuvierasnäytäntöön oli kutsuttu naapurikunnasta Lestijärveltä elokuvan kuvauksiin osallistuneita kuntalaisia ja päättäjiä. Muun muassa Lestijärven kunnanjohtaja Jari Kangasvieri esittää elokuvassa palopäällikköä.


title: USS Catskill

text: USS Catskill voi tarkoittaa seuraavia Yhdysvaltain laivaston aluksia:


title: USS Nantucket

text: USS Nantucket voi tarkoittaa seuraavia Yhdysvaltain laivaston aluksia:


title: USS Camanche

text: USS Camanche voi tarkoittaa seuraavia Yhdysvaltain laivaston aluksia:


title: Koivu ja Tähti (kulttuurikeskus)

text: Koivu ja Tähti on Pohjois-Pohjanmaan Muhoksella sijaitseva kulttuurikeskus, johon kuuluvat 300-paikkainen auditorio-konserttisali, Muhoksen kirjasto ja sen kotiseutuhuone sekä Kulttuurikeskuksen Aula, joka myös toimii konserttien ja muiden tilaisuuksien pitopaikkana.


title: Koivu ja Tähti (kulttuurikeskus)

text: Auditoriossa järjestetään kokousten ja konserttien lisäksi säännöllisiä elokuvaesityksiä.


title: Koivu ja Tähti (kulttuurikeskus)

text: Kulttuurikeskus on valmistunut vuonna 1997 arkkitehtitoimisto Harju Oy:n suunnittelemana. Se on saanut nimensä Topeliuksen sadusta "Koivu ja tähti", jonka syntyhistoria liittyy Muhokseen ja Topeliuksen sukuun.


title: Hamdi Nagguez

text: Hamdi Nagguez (, s. 28. lokakuuta 1992 Menzel Kamel) on tunisialainen jalkapalloilija. Puolustajana pelaava Nagguez edustaa Egyptin pääsarjassa pelaavaa Zamalekia.


title: Hamdi Nagguez

text: Nagguez pelasi ensimmäisen maaottelunsa 5. syyskuuta 2015 Afrikanmestaruuskarsintaottelussa Liberiaa vastaan.


title: Hamdi Nagguez

text: Kesäkuussa 2018 Nagguez valittiin Tunisian maajoukkueeseen 2018 MM-kilpailuihin Venäjälle. Hän pelasi kisoissa avausottelunsa Belgiaa vastaan tultuaan ensimmäisen puoliajan lopulla vaihdosta kentälle. Nagguez oli toisessa ottelussaan avauksessa Panamaa vastaan.


title: Ranskalainen sarja (elokuva)

text: Ranskalainen sarja (; ) on vuonna 2015 ensi-iltansa saanut Saul Dibbin ohjaama ranskalais-brittiläis-belgialainen toiseen maailmansotaan sijoittuva romanttinen draamaelokuva, jonka pääosia näyttelevät Michelle Williams, Kristin Scott Thomas ja Matthias Schoenaerts. Elokuva perustuu Irène Némirovskyn vuonna 1942 kirjoittamaan ja postuumisti julkaistuun samannimiseen menestysromaaniin "Ranskalainen sarja" (, 2004) ja kertoo ranskalaiskyläläisen (Williams) ja saksalaissotilaan (Schoenaerts) rakkaussuhteesta natsi-Saksan miehittämässä Ranskassa. Dibb ja Matt Charman sovittivat elokuvan käsikirjoituksen Némirovskyn romaanin pohjalta.


title: Ranskalainen sarja (elokuva)

text: "Ranskalainen sarja" sijoittuu natsi-Saksan miehittämään, vuoden 1940 Ranskaan. Maaseudulla pienessä Bussyn kylässä asuva nuori Lucile Angellier (Michelle Williams) odottaa kotiin miehittäjien sotavankina olevaa tuoretta aviomiestään. Hän joutuu asumaan varakkaan anoppinsa, rouva Angellierin (Kristin Scott Thomas), kanssa. Rouva Angellier pakotetaan majoittamaan taloonsa saksalaisupseeri Bruno von Falk (Matthias Schoenaerts), jonka kanssa Lucilelle kehittyy odottamaton rakkaussuhde sodan riehuessa taustalla. Kukaan ei hyväksy heidän suhdettaan – vähiten Lucilen määräilevä anoppi.


title: Ranskalainen sarja (elokuva)

text: Marraskuussa 2006 Universal Picturesin kerrottiin ostaneen Irène Némirovskyn vuonna 1942 kirjoittaman "Ranskalainen sarja" -menestysromaanin elokuvaoikeudet. Tällöin Ronald Harwood valittiin sovittamaan käsikirjoitus, ja elokuvan tuottajina olisivat olleet Kathleen Kennedy ja Frank Marshall. Vuonna 2007 ranskalainen TF1 Droits Audiovisuels osti romaanin elokuvaoikeudet kirjankustantamo Éditions Denoëlilta.


title: Ranskalainen sarja (elokuva)

text: "Ranskalaisen sarjan" tuottajina olivat Entertainment Onen Xavier Marchand, TF1 Droits Audiovisuelsin Romain Brémond sekä Qwerty Filmsin Michael Kuhn ja Andrea Cornwell. Vastaavina tuottajina olivat BBC Filmsin Christine Langan ja The Weinstein Companyn Harvey Weinstein. Elokuvan budjettina oli 15 miljoonaa euroa.


title: Ranskalainen sarja (elokuva)

text: "Ranskalaisen sarjan" kuvaukset alkoivat 24. kesäkuuta 2013 ja päättyivät elokuun lopussa. Elokuvaa kuvattiin kahdeksan viikkoa Belgiassa ja kahdeksan päivää Ranskassa. Belgiassa elokuvaa kuvattiin Brysselin lisäksi Beauvechainin, Grez-Doiceaun, Villers-la-Villen ja Nivelles’n kunnissa Vallonian Brabant’n provinssissa, kun taas Ranskassa Marvillen kunnassa Meusen departementissa. Kuvausten päättymisestä ilmoitettiin 2. syyskuuta 2013.


title: Ranskalainen sarja (elokuva)

text: Ranskalaissäveltäjä Alexandre Desplat’n oli alun perin palkattu säveltämään elokuvan musiikin, mutta Rael Jones korvasi hänet. Desplat ehti säveltää elokuvaan "Bruno’s Piano Piece" -nimisen kappaleen. Jonesin säveltämä elokuvamusiikki äänitettiin Abbey Road Studiosilla Lontoossa. Sony Classical Records julkaisi 16. maaliskuuta 2015 elokuvan soundtrack-albumin, joka sisältää Jonesin säveltämän elokuvan musiikin lisäksi Desplat’n säveltämän kappaleen ja elokuvassa esiintyviä Lucienne Boyerin, Joséphine Bakerin ja Rosita Serranon esittämiä kappaleita.


title: Ranskalainen sarja (elokuva)

text: "Ranskalaisen sarjan" ensimmäinen traileri julkaistiin 24. lokakuuta 2014.


title: Ranskalainen sarja (elokuva)

text: "Ranskalainen sarja" sai maailmanensi-iltansa UGC Normandie -elokuvateatterissa Pariisissa 10. maaliskuuta 2015. Teatteriensi-iltansa elokuva sai Britanniassa 13. maaliskuuta 2015, Ranskassa 1. huhtikuuta 2015 ja Belgiassa 15. huhtikuuta 2015. "Ranskalaisen sarjan" teatterilevittäjinä olivat Entertainment One Britanniassa, UGC Distribution Ranskassa ja Kinepolis Film Distribution Belgiassa. Elokuva tuotti maailmanlaajuisesti yli 9,3 miljoonan dollarin lipputulot.


title: Ranskalainen sarja (elokuva)

text: "Ranskalainen sarja" on saanut elokuvakriitikoilta myönteisen vastaanoton. Rotten Tomatoes -sivuston mukaan 74 prosenttia kriitikoista on antanut elokuvalle myönteisen arvosanan 5,9/10 keskiarvolla. Keskiarvo perustuu 42 arviointiin. 1 791 käyttäjästä 68 prosenttia on antanut elokuvalle myönteisen arvosanan 3,6/5 keskiarvolla. Metacritic-sivuston mukaan kahdeksan arvostelun perusteella elokuva on saanut 63 pistettä sadasta mahdollisesta. Internet Movie Databasen 17 313 käyttäjää on antanut elokuvalle keskiarvon 6,9/10.


title: Ranskalainen sarja (elokuva)

text: "Ranskalaisen sarjan" elokuvamusiikin säveltäjä Rael Jones oli ehdolla Yhdysvalloissa Primetime Emmyn saajaksi kategoriassa paras alkuperäinen musiikkisävellys minisarjassa, televisioelokuvassa tai erikoisjaksossa vuonna 2017.


title: Nicolò Rode

text: Nicolò Rode (1. tammikuuta 1912 Lussinpiccolo, Itävalta-Unkari – 4. toukokuuta 1998 Verona) oli italialainen kilpapurjehtija ja olympiavoittaja.


title: Nicolò Rode

text: Rode voitti Star-veneluokassa parinsa Agostino Straulinon kanssa olympiakultaa Helsingissä 1952 ja olympiahopeaa Melbournessa 1956. Lontoon kesäolympialaisissa 1948 hän sijoittui viidenneksi.


title: Todi

text: Todi on Italian keskiosassa Umbrian alueella sijaitseva kaupunki. Se sijaitseen noin 400 metriä korkean kukkulan laella, lähellä Tiber -jokea jonka laaksoon kaupungin länsi- ja pohjoispuolelta avautuvat näkymät.


title: Todi

text: Kansanperinteen mukaan Todin kaupungin perusti Hercules surmattuaan paikalla Cacuksen. Historiallisesti Todi perustettiin 700-800 ekr. lukujen taitteessa umbrialaisten rajakaupungiksi etruskien alueen tuntumaan, mihin perustuukin kaupungin historiallinen, rajaa tarkoittava nimitys Tutere. Roomalaiset valloittivat Todin vuonna 217 ekr.


title: Todi

text: Vuonna 1367 Todi liitettiin Paavin Kirkkovaltioon.


title: Juban yliopisto

text: Juban yliopisto (, ) on Etelä-Sudanin pääkaupunki Jubassa toimiva julkinen yliopisto. Yliopisto on perustettu laajemman Sudanin aikana vuonna 1975. Ensimmäiset Juban yliopiston opiskelijat aloittivat vuonna 1977.


title: Juban yliopisto

text: Vuosina 1988–2010 yliopiston toiminta oli siirretty Khartumiin. Vuonna 2006 yliopiston nimi vaihdettiin muotoon "Juba National University". Etelä-Sudanin itsenäistyttyä vuonna 2011, Juban yliopiston Khartumin kampukselle perustettiin uusi sudanilainen yliopisto (Bahrin yliopisto, University of Bahri). Toisaalta Juban yliopiston toiminta käynnistettiin uudelleen Jubassa.


title: Juban yliopisto

text: Yliopistolla on noin 10 000 opiskelijaa ja 400 hengen opetushenkilökunta.


title: Juban yliopisto

text: Etelä-Sudanissa ei ollut vuoden 2018 puolivälissä varsinaista kansalliskirjastoa, mutta maan keskeisimpiin kirjastoihin kuuluva Juban yliopiston kirjasto hoitaa monia tyypillisesti kansalliskirjastolle kuuluvia tehtäviä. Merkittävä osa Juban yliopistokirjaston aiemmista kokoelmista jäi maan itsenäistyttyä Khartumiin.


title: Juban yliopisto

text: Etelä-Sudanin kansallisarkistolla on laaja kokoelma Etelä-Sudanin alueen arkistoaineistoa. Näitä kunnostetaan osin ulkomaisen tuen avulla; eteläsudanilaisia on koulutettu tähän restaurointityöhön esimerkiksi Egyptin Bibliotheca Alexandrinassa. Etelä-Sudan on saanut Norjalta tukilupauksen kansallisarkiston rakentamisen rahoittamisesta. Kansallisarkisto on osa Etelä-Sudanin yleisempää tavoitetta rakentaa nuorelle valtiolle kansalliset kulttuuri-instituutiot, mukaan luettuna kansallismuseo, kansalliskirjasto sekä kansallinen teatteri- ja kulttuurikeskus.


title: Juban yliopisto

text: Etelä-Sudanissa lukutaito ja yleisesti ihmisten koulutustaso on eräs maailman alhaisimpia, joidenkin lähteiden mukaan maassa oli maailman alhaisin lukutaitoprosentti. Esimerkiksi yli 15-vuotiaiden eteläsudanilaisten lukutaito oli YK:n kehitysohjelma UNEPin mukaan vain 31,9 prosenttia vuonna 2015. Tätä heikompi aikuisten lukutaito löytyi YK:n kehitysohjelman mukaan vain Nigerista (19,1 % aikuisista) ja Guineasta (30,4 %).


title: Erich Natusch

text: Erich Friedrich Wilhelm Natusch (23. helmikuuta 1912 Grünberg in Schlesien – 11. maaliskuuta 1999) oli saksalainen kilpapurjehtija ja olympiamitalisti.


title: Erich Natusch

text: Natusch voitti Louhi-veneluokassa olympiapronssia Helsingissä 1952. Hän kilpaili myös Melbournen kesäolympialaisissa 1956.


title: Deerfield Beach

text: Deerfield Beach on kaupunki Floridan osavaltion itärannikolla, Yhdysvalloissa. Se sijaitsee Browardin piirikunnassa. Deerfield Beach kuuluu Miamin suurkaupunkialueeseen. Kaupungin väkiluku oli vuoden väestönlaskennassa 75 018.


title: Makereren yliopisto

text: Makereren yliopisto (, lyhennys MUK) on Ugandan pääkaupugissa Kampalassa toimiva arvostettu julkinen yliopisto. Yliopisto on nimetty sen Kampalassa sijaitsevan pääkampuksen sijaintipaikkan mukaan: Makerere hill oli yksi seitsemästä mäestä, jolle kaupunki kasvoi 1900-luvun alkupuolella.


title: Makereren yliopisto

text: Yliopisto on perustettu 1922 alkujaan tekniseksi oppilaitokseksi nimellä "Uganda Technical College" (sitten "Makerere College"). Oppilaitos kasvoi nopeasti. Vuodesta 1949 vuoteen 1963 saakka se oli Lontoon yliopistoon ("University College London") kytkeytyvä korkeakoulu ("University College"). Vuonna 1963 siitä tuli yksi kolmesta Itä-Afrikan yliopiston ("University of East Africa") muodostaneesta korkeakoulusta. Itsenäisen yliopiston aseman Makereren yliopisto sai vuonna 1970.


title: Makereren yliopisto

text: Makereren yliopistossa oli vuonna 2017 noin 36 000 alempaa korkeakoulututkintoa opiskelevaa ja 4 000 maisteri- tai tohtoriopiskelijaa. Se luetaan Afrikan yliopistojen kärkijoukkoon. Esimerkiksi THE-yliopistoranking luokitteli yliopiston vuoden 2018 listallaan jaetulle neljännelle sijalle Afrikassa ja maailmassa jaetulle 401.-500. sijalle.


title: Vaellan vaellan

text: Vaellan vaellan on Harri Saksalan ensimmäinen sooloalbumi vuodelta 1979. Sillä Saksala esittää 12 laulua useimmiten vain yhden tai kahden instrumentin säestämänä. Laulujen säveltäjinä on Saksalan itsensä lisäksi muun muassa Jukka Linkola ja Markku Kujala ja sanoittajina Claes Andersson, Tommy Tabermann ja Katri Vala. Levyn joistakin lauluista muodostuu kaksi kolmen laulun sarjaa: A-puolen avaukseksi sijoitetun Helsinki-sarjan aloittaa Saksalan tunnetuimpiin lauluihin kuuluva ”Vanha Rööperi”, ja B-puolen aloittaa Viljo Tervosen suomentama Unkari-sarja, kolme unkarilaista kansansävelmää.


title: Vaellan vaellan

text: "Helsingin Sanomien" levyarvostelussa kesäkuulta 1979 Markku Fagerlund sanoo pienimuotoisen levyn valloittavan teknisen taituruuden ja komeiden sävellysten sijaan välittömyydellään ja sympaattisen lämpimällä tunnelmallaan.


title: Vaellan vaellan

text:
4. Pilpalan sahalla – 1.47
5. Kevätlaulu – 3.31
6. Siniperho – 4.15


title: Vaellan vaellan

text:
10. Minä haluaisin – 3.00
11. Balladi aseman nuorukaisesta – 2.56
12. Robert Blum – 3.45


title: KwaZulu-Natalin yliopisto

text: KwaZulu-Natalin yliopisto (, lyhennys UKZN) on Etelä-Afrikan KwaZulu-Natalin provinssissa toimiva julkinen yliopisto. Sillä on viisi kampusaluetta neljällä paikkakunnalla. Yliopisto on perustettu vuoden 2004 alussa kahden yliopiston - 1910 alkunsa saaneen "University of Natal"in ja vuonna 1960 perustetun "University of Durban-Westville"n - yhdistämisen myötä.


title: KwaZulu-Natalin yliopisto

text: KwaZulu-Natalin yliopistossa oli vuonna 2017 noin 32 000 opiskelijaa, joista viisi prosenttia oli kansainvälisiä opiskelijoita.


title: KwaZulu-Natalin yliopisto

text: UKZN luetaan Afrikan yliopistojen kärkijoukkoon. Esimerkiksi THE-yliopistoranking luokitteli yliopiston vuoden 2018 listallaan jaetulle neljännelle sijalle Afrikassa ja maailmassa jaetulle 401.-500. sijalle.


title: Gerald Stanick

text: Gerald Stanick. (s. 9. marraskuuta 1933 Winnipeg) on kanadalainen alttoviulisti. Hän opiskeli Winnipegissä John Konradin ja Richard Seabornin johdolla sekä Indianan yliopistossa opettajanaan David Dawson. Hän toimi esiintymisurallaan sekä eri orkestereissa että kamarimusiikkikokoonpanoissa, joihin lukeutuivat Corydon Trio ja Quartet Canada. Hän on myös toiminut opettajana, jonka oppilaiden joukossa ovat olleet James Creitz, Neal Gripp, Douglas McNabney ja Leslie Robertson.


title: Boyd McDonald

text: Boyd McDonald (s. 28. syyskuuta 1932 Tuberose, Saskatoon) on kanadalainen pianisti ja säveltäjä. Hän opiskeli Saskatoonissa pianonsoittoa Lyell Gustinin ja sävellystä Murray Adaskinin johdolla. Canada Councilin tuella hä pääsi vuosina 1957–1960 opiskelemaan Pariisiin Nadia Boulangerin ja Jean Casadesusin kanssa. Hänen muita sävellysopettajiaan olivat Darius Milhaud, John Cage ja Stefan Wolpe kesäkouluissa.


title: Boyd McDonald

text: Vuonna 1966 McDonald perusti Garth Beckettin kanssa pianoduon, joka teki Lontoon-debyyttinsä Wigmore Hallissa vuonna 1972 ja New Yorkin -debyyttinsä Alice Tully Hallssa 1978. Duo kantaesitti Bruce Matherin, Robert Turnerin, Jack Behrensin ja Owen Underhillin tilausteoksia. McDonald on myös erikoistunut fortepianon soittamiseen. Hän oli mukana perustamassa Classical Trio -kokoonpanoa barokkiviulisti Jeanne Lamonin ja barokkisellisti Christina Mahlerin kanssa. Vuonna 1989 hän kiersi Nova Scotiassa Mannheim Trion kanssa. Hän on myös esiintynyt baritoni David Falkin kanssa vanhan musiikin festivaalilla Bostonissa.


title: Boyd McDonald

text: McDonaldin omien teosten joukossa ovat "Suite for Nine Solo Instruments" (1959), "Lamen for Pushti" (1984), "Time Lines for Piano Duet" (1982), "Three for Two" (1989), "Dialogue" cembalolle ja fortepianolle (1992) ja "Bachillennium for Piano Duet" (2000).


title: Gloria Saarinen

text: Gloria Saarinen (o.s. "Manson"; s. 21. syyskuuta 1934 Dunedin) on uusiseelantilaissyntyinen, mutta sittemmin kanadalaistunut ja vuonna 1964 Kanadan kansalaisuuden saanut pianisti. Hän opiskeli aluksi Uudessa-Seelannissa. Sitten hänen opettajinaan toimivat Lontoossa ja muualla Euroopassa Frederic Jackson, Friedrich Wuehrer, Richard Hauser, Alfred Cortot, Guido Agnosti ja Abbey Simon. Saarinen asettui vuonna 1963 Calgaryyn, jossa hän sai samana vuonna Harriet Cohen Commonwealth Medalin.


title: Gloria Saarinen

text: Saarinen on tehnyt yhteistyötä muiden muassa Menahem Presslerin, Allan Monkin, Mark DuBoisin, Steven Starykin ja Edith Wiensin kanssa. Kamarimuusikkona hän on esiintynyt eri jousikvartettien kanssa, ja hän on konsertoinut monien johtavien orkestereiden kanssa; näitä ovat johtaneet muiden muassa Ernest MacMillan ja Arthur Fiedler.


title: Gloria Saarinen

text: Vuonna 1970 Saarinen oli perustamassa One Third Ninth Trioa, jonka kanssa hän soitti, kunnes kokoonpano hajosi vuonna 1981. Vuonna 1988 hän perusti Chinook Trion huilisti Susan Hoeppnerin ja sellisti Ofra Harnoyn (myöhemmin Amanda Forsythin) kanssa. Hän seurasi pianistina Stephanie Sebastiania Canadian Piano Triossa. Hän tilasi teoksia Murray Adaskinilta, Violet Archerilta, Malcolm Forsythiltä, Allan Raelta ja muilta. Hän soitti myös Oscar Petersonin, Srul Irving Glickin, Chan Ka Ninin, Harry Somersin ja muiden teoksia. Hän on opettanut eri opinahjoissa ja perustanut Chinook-pianokilpailun, josta tuli kansallisen tason tapahtuma vuonna 1985.


title: Gloria Saarinen

text: Saarisen levytysten joukossa ovat Franz Schubertin kaikkien duettojen tulkinnat Arnold Draperin kanssa. Hän on saanut erinäisiä tunnustuksia, kuten Albertan hallituksen palkinnon kulttuurisaavutuksista, joka annettiin hänelle vuoden 1988 talviolympialaisten yhteydessä.


title: Piltene

text: Piltene (, ) latvialainen kaupunki Ventspilsin kunnassa, Kuurinmaalla luoteis-Latviassa. Se on Venta-joen oikealla rannalla, noin 22 km Ventspilsistä. Siellä oli 1300–1600-luvuilla piispanlinna.


title: Adolf Carling

text: Kustaa Adolf Carling (22. marraskuuta 1882 Helsinki – 1966 Helsinki) oli ensimmäinen reformaation jälkeinen katolinen suomenkielinen pappi, monsignore, Suomessa.


title: Adolf Carling

text: Carlingin vanhemmat olivat seppä Johannes Kalpa (ent. Carling) ja Birgitta Karppinen. Carling tuli ylioppilaaksi 1901, opiskeli Rooman katolisessa pappisseminaarissa 1906–1907 ja Rooman gregoriaanisessa yliopistossa 1907–1911. Hänet vihittiin papiksi Pietarissa 1911. Viipurin katolisen seurakunnan kirkkoherrana, venäläisen koulun uskonnonopettajana ja sotaväen kappalaisena Carling toimi 1911–1918, Helsingin katolisen seurakunnan palveluksessa 1920–1921 ja Terijoen katolisen seurakunnan esimiehenä 1921–1939. Helsingin katolisen seurakunnan pastoriksi Carling siirtyi 1940. Hän työskenteli myös Puolan lähetystön virkailijana 1920–1921, Terijoen kauppakoulun kielten opettajana 1928–1931 ja Terijoen yhteislyseon latinan tuntiopettajana 1929–1930. Sotilaspappina Carling toimi 1943–1944.


title: Adolf Carling

text: Carling julkaisi muun muassa teoksen "Kristinopin ensi alkeet" (1920) sekä rukouskirjat (1925, 1949) ja työskenteli "Uskon Sanomat" -lehden vastaavana toimittajana vuodesta 1925. Paavin kotiprelaatti hän oli vuodesta 1921.


title: Undiinit

text: Undiinit ( = aalto) eli aallottaret ovat veden hengettäriä tai haltiattaria, ja yleensä ne on kuvattu naishahmoina.


title: Undiinit

text: Undiinit kuuluivat keijuihin. Näin uskoi Paracelsus (1493–1541) vuonna 1530 teoksessaan "Liber de nymphis". Niiden sielu ei ollut kuolematon, mutta ne saattoivat saada sen yhtyessään ”maalliseen” mieheen.


title: Impivaaran liikuntakeskus

text: Impivaaran liikuntakeskus sijaitsee Turussa Kaerlan kaupunginosassa noin kolme kilometriä keskustasta pohjoiseen.


title: Impivaaran liikuntakeskus

text: Liikuntakeskuksen alueella on uimahalli, jalkapallohalli, jäähalli, nurmikenttä, ulkotenniskenttiä, kuntorata, ulkokuntoilulaitteita, hiihtolatu ja suksivuokraamo, lasten pulkkamäki ja hiihtomaa sekä tulentekopaikka. Näiden Turun kaupungin ylläpitämien liikuntapaikkojen lisäksi alueella on yksityisiä liikuntapaikkoja muiden muassa Javenture-areena, Jarkko Nieminen Areena, jousiammuntarata ja ratagolfkenttä.


title: Impivaaran liikuntakeskus

text: Alueelle on suunnitteilla padelkenttä.


title: Dekstraanisukraasi

text: Dekstraanisukraasi on transferaaseihin kuuluva entsyymi. Dekstraanisukraasi muodostaa dekstraanipolysakkaridia liittämällä glukoosiyksiköitä toisiinsa. Glukoosin lähteenä toimii sakkaroosi. Entsyymiä esiintyy monissa bakteereissa esimerkiksi "Leuconostoc"- ja Streptococcus-sukujen lajeissa. Immobilisoitua dekstraanisukraasia käytetään dekstraanin bioteknillisessä valmistuksessa. Dekstraanisukraasin EC-numero on EC 2.4.1.5 ja CAS-numero 9032-14-8.


title: Dekstraanisukraasi

text: Dekstraanisukraasi on molekyylimassaltaan noin 160 kDa oleva proteiini. Dekstraanisukraasin aminohapoissa on runsaasti niin kutsuttuja happamia aminohappoja kuten asparagiinihappoja ja glutamiinihappoja. Luonnossa entsyymi käyttää substraattinaan vain sakkaroosia, mutta laboratorio-olosuhteissa se on saatu käyttämään myös muita lähtöaineita. Dekstraanisukraasin katalysoiman reaktion reaktiomekanismille on esitetty useita vaihtoehtoja. Kineettiset kokeet vahvistavat ehdotusta mekanismiksi, jossa entsyymillä on kaksi sakkaroosin sitoutumiskohtaa. Dekstraanisynteesin aluksi negatiivisesti varautunut aspartaattiryhmä reagoi sakkaroosin kanssa ja hajottaa sen fruktoosiksi ja glukoosin ja entsyymin väliseksi esteriksi. Toinen aktiivisen kohdan aspartaattiryhmä tekee saman toiselle sakkaroosimolekyylille. Tämän jälkeen entsyymi katalysoi glukoosiyksiköiden välisiä glykosidisten sidosten muodostumisia ja dekstraaniketju kasvaa. Ketju yleensä myös haaroittuu eli se ei ole lineaarinen.


title: Kuboktaedri

text: Kuboktaedri on monitahokas, jolla on kahdeksan tasasivuisen kolmion ja kuusi neliön muotoista tahkoa. Sillä on 12 kärkeä, joista jokaisessa kohtaa toisensa kaksi kolmiota ja kaksi neliötä, sekä 24 yhtä pitkää särmää, joista jokaisen toisella puolella on kolmio, toisella puolella neliö. Se on yksi Arkhimedeen kappaleista ja samalla toinen kahdesta kuperasta kvasisäännöllisestä monitahokkaasta.


title: Kuboktaedri

text: Kuboktaedrin duaalikappale on rombidodekaedri.


title: Kuboktaedri

text: Kuboktaedrin tunsi todennäköisesti jo Platon. Heron Aleksandrialaisen teoksessa "Definitiones" esiintyy Arkhimedeelta peräisin oleva lainaus, jonka mukaan Platon tunsi kappaleen, joka muodostuu kahdeksasta kolmiosta ja kuudesta neliöstä.


title: Kuboktaedri

text: Kuboktaedri tunnetaan myös nimellä "heptaparalleloedri" ().


title: Kuboktaedri

text: Buckminster Fuller käytti tästä kappaleesta nimitystä ”Dymaxion”, sillä hän käytti sitä eräässä vuonna 1946 laatimassaan versiosta karttaprojektiosta, jolle hän antoi nimen Dymaxion-kartaksi (). Tämän kappaleen erikoisen symmetrian vuoksi hän nimitti sitä myös ”vektoritasapainoksi” (), sillä sen kärkien etäisyys keskipisteestä on sama kuin sen särmien pituus. Kuboktaedria, joka koostuu jäykistä särmistä mutta jonka kärjet ovat taipuisia, hän nimitti ”jitterbugiksi”. Tällainen kappale voidaan deformoida oktaedriksi, tetraedriksi tai ikosaedriksi kutistamalla sen neliömäiset tahkot.


title: Kuboktaedri

text:
Kun kuboktaedrin särmän pituus on "a", sen pinta-ala on
ja tilavuus


title: Kuboktaedri

text:
Kuboktaedrilla on neljänlaisia symmetria-akseleita, jotka kulkevat sen neliömäisten tai kolmiomaisten tahkojen keskipisteiden, särmien keskipisteiden tai kärkien kautta. Näiden symmetria-akselien suunnassa kappaleella on myös neljä erilaista suorakulmaista projektiota. Näihin nähden viistossa suunnassa saadaan myös muunlaisia projektioita.
Koska kuboktaedrin kaikki kärjet ovat samalla etäisyydellä sen keskipisteestä, se voidaan käsittää pallon sisään piirretyksi monitahokkaaksi, ja sellaisena se voidaan projisoida tasolle stereografisella projektiolla. Tämä projektio on konformikuvaus, jossa kulmat pysyvät alkuperäisen suuruisena, mutta pinta-alat ja pituuden muuttuvat. Kuboktaedrin särmiä vastaavat pallopinnalla eräät sen isoympyrän kaaret, ja stereografisessa projektiossa ne kuvautuvat tasolle ympyränkaariksi.
Kun kuboktaedrin keskipiste on origossa ja sen särmän pituus on formula_3, sen kärkipisteiden karteesiset koordinaatit ovat:


title: Kuboktaedri

text: Neliulotteisessa avaruudessa sen koordinaatit voidaan vaihtoehtoisesti esittää myös joukon (0,1,1,2) kahdellatoista permutaatiolla.


title: Kuboktaedri

text: Kuboktaedrin 12 kärkeä vastaavat yksinkertaisen Lien ryhmän A kantavektoreita. Jos niihin lisätään oktaedrin kuusi kärkeä, nämä 18 kärkeä vastaavat yksinkertaisen Lien ryhmän B kantavektoreita.


title: Kuboktaedri

text: Kuboktaedrin särmät muodostavat neljä säännöllistä kuusikulmiota. Jos kuboktaedri leikataan niistä jonkin tasolla kahtia, kumpikin saaduista puoliskoista on kolmikulmainen kupoli, joka on yksi Johnsonin kappaleista.


title: Kuboktaedri

text: Kuboktaedri voidaan myös jakaa kuuteen nelisivuiseen pyramidiin ja kahdeksaan tetraedriin, jotka kaikki kohtaavat toisensa sen keskipisteessä. Nämä nelisivuiset pyramidit vastaavat muodoltaan säännöllisen oktaedrin puolikkaita.


title: Kuboktaedri

text: Kuboktaedri voidaan muodostaa kuutiosta yhdistämällä sen vierekkäisten särmien keskipisteet kuution läpi kulkevilla janoilla. Nämä janat muodostavat tällöin kuboktaedrin särmät. Asia voidaan ilmaista myös niin, että kuution jokaisen kärjen läheisyydestä lohkaistaan kolmisivuisen pyramidin muotoinen pala pois. Kuboktaedrin neliömäiset tahkot syntyvät tällöin kuution tahkojen keskiosista, kolmiomaiset tahkot taas sen särmien läheisyydestä poistettujen osien rajapinnoista.


title: Kuboktaedri

text: Vastaavalla tavalla kuboktaedri voidaan muodostaa myös säännöllisestä oktaedrista.


title: Kuboktaedri

text: Jos kuboktaedrin tahkojen keskipisteet yhdistetään kappaleen läpi kulkevilla janoilla, saadaan rombidodekaedri. Vastaavasti jos rombidodekaedrin tahkojen keskipisteet yhdistetään sen läpi kulkevilla janoilla, saadaan kuboktaedri. Tämä merkitsee, että rombidodekaedri on kuboktaedrin duaalikappale.


title: Kuboktaedri

text: Kuboktaedri on ainoa kupera monitahokas, jonka pitkä säde (keskipisteestä kärkeen) on sama kuin särmän pituus, ja näin ollen sen pitkä halkaisija kärjestä vastakkaiseen kärkeen on kaksi kertaa särmän pituus. Tämä erikoinen symmetriaominaisuus on vain harvoilla polytoopeilla: kahdessa ulottuvuudessa säännöllisellä kuusikulmiolla, kolmessa ulottuvuudessa kuboktaedrilla sekä neljässä ulottuvuudessa 24-solulla ja tesseraktilla. Vain nämä polytoopit voidaan konstruoida tasasivuisista kolmioista, jotka kohtaavat toisensa polytoopin keskipisteessä ja joista jokaisesta muodostuu polytooppiin kaksi sädettä ja yksi särmä. Kaikki nämä voidaan myös symmetrisesti jakaa yhteneviin osiin, jotka kohtaavat toisensa polytoopin keskipisteessä, kuten esimerkiksi jaettaessa kuboktaedri kuuteen nelisivuiseen pyramidiin ja kahdeksaan tetraedriin.


title: Kuboktaedri

text: Samoin kuin säännöllisillä kuusikulmioilla voidaan täyttää tasopinta, voidaan myös kolmiulotteinen avaruus täyttää kuboktaedreillä ja niiden väliin jäävillä oktaedreilla.


title: Kuboktaedri

text: Neliulotteisen 24-solun tai 16-solun ekvatoriaalinen läpileikkaus on kuboktaedri. Vastaavasti kuboktaedrin ekvatoriaalinen läpileikkaus on kuusikulmio.


title: Kuboktaedri

text: Kuboktaedrilla on oktaedrinen symmetria. Sen ensimmäinen stellaatio on kuution ja sen duaalisen oktaedrin yhdistelmä, jossa kuboktaedrin kärkipisteinä ovat kuution ja oktaedrin särmien yhteiset keskipisteet.


title: Kuboktaedri

text: Kuboktaedrin tilavuus on 5/6 sen ympäri piirretyn kuution ja 5/8 sen ympäri piirretyn oktaedrin tilavuudesta.


title: Kuboktaedri

text: Kuboktaedri voidaan käsittää myös pullistetuksi tetraedriksi tai typistetyksi tetratertaedriksi.


title: Kuboktaedri

text: Kuboktaedrilla on yhteiset särmät ja kärjet kahden ei-kuperan monitahokkaan kanssa. Ne ovat kubohemioktaedri, jonka kanssa sillä on yhteiset neliömäiset tahkot, ja oktahemioktaedri, jonka kanssa sillä on yhteiset kolmiomaiset tahkot. Matemaattisessa graafiteoriassa kuboktaedrinen graafi on kuboktaedrin särmien ja kärkien muodostama graafi. Sillä on 12 solmua ja 24 kaarta, ja se on neljännen asteen graafi, toisin sanoen sen jokaisessa solmussa kohtaa toisensa neljä kaarta. Se myös Arkhimedeen graafi, koska kuboktaedri kuuluu Arkhimedeen kappaleisiin. Se on myös Hamiltonin graafi.


title: Red Fang

text: Red Fang on amerikkalainen stoner metal -yhtye, joka on perustettu vuonna 2005. Yhtye on julkaissut neljä studioalbumia.


title: Red Fang

text: Yhtye on tunnettu myös huumoripitoisista musiikkivideoistaan. Esimerkiksi yhtyeen "Shadows"-musiikkivideo parodioi "Predator"-elokuvaa.


title: TEHO Sport Suomen Cupin kausi 2018–2019

text: TEHO Sport Suomen Cupin kausi 2018-2019 on Salibandyn Suomen Cupin 30. kausi. Naisten Cup on järjestyksessään 25.


title: TEHO Sport Suomen Cupin kausi 2018–2019

text: Miesten cupissa pelataan kaudella 8 kierrosta ja finaalit. Ensimmäiset neljä kierrosta pelataan alueellisen kaavion mukaan. Näillä kierroksilla mukaan tulevat II-VI -divisioonista. Cupiin osallistuvat kaikki Divari- ja liigajoukkueet, jotka aloittavat cupin 4.-5. kierrokselta.


title: TEHO Sport Suomen Cupin kausi 2018–2019

text: Ensimmäiset kierrokset pelataan alueellisina. Alueita on neljä: Etelänen, Läntinen, Itäinen ja Pohjoinen. Kierrokset 1.-2. pelataan turnausmuotoisesti ensisijaisesti neljän joukkueen lohkoissa. Seuraavalle kierrokselle etenee kahdella voitolla ja kahdella tappiolla putoaa cupista. 3. ja 4. kierros pelataan otteluparit yksittäisinä otteluina, joissa peliaika on 3 x 20 minuuttia.


title: TEHO Sport Suomen Cupin kausi 2018–2019

text: Etelä-Suomen alueelta etenee kolme joukkuetta 5. kierrokselle.


title: TEHO Sport Suomen Cupin kausi 2018–2019

text: Esikarsintakierros


title: TEHO Sport Suomen Cupin kausi 2018–2019

text: Lohko A


title: TEHO Sport Suomen Cupin kausi 2018–2019

text:
Lohko B
1. kierros


title: TEHO Sport Suomen Cupin kausi 2018–2019

text: Lohko 1


title: TEHO Sport Suomen Cupin kausi 2018–2019

text: Lohko 2


title: TEHO Sport Suomen Cupin kausi 2018–2019

text:
Lohko 3
2. kierros


title: TEHO Sport Suomen Cupin kausi 2018–2019

text: Lohko B


title: TEHO Sport Suomen Cupin kausi 2018–2019

text:
Lohko C
3. kierros


title: TEHO Sport Suomen Cupin kausi 2018–2019

text: A2 - AC HaKiB2 - BlackbirdsC2 - SB VantaaB1 - PSSA1 - SBS KingsC1 - FBC Raseborg


title: TEHO Sport Suomen Cupin kausi 2018–2019

text:
4. kierros
voittaja ott. 6 - voittaja ott. 1voittaja ott. 2 - voittaja ott. 5voittaja ott. 4 - voittaja ott. 3


title: Light the Torch

text: Light the Torch on kalifornialainen metalliyhtye. Yhtye perustettiin vuonna 2012 ja tunnetaan parhaiten Howard Jonesin nykyisenä yhtyeenä, sen jälkeen kun Jones jätti Killswitch Engagen vuonna 2012.


title: Light the Torch

text: Yhtye oli vuodesta 2012–2017 asti Devil You Know -nimellä ja julkaisivat kaksi studioalbumia, mutta lakisyistä yhtye joutui vaihtamaan yhtyeen nimen. Yhtye päätti ottaa nimen "Light the Torch", joka kuvasti yhtyeelle uutta alkua.


title: Light the Torch

text: Yhtye julkaisi kolmannen albuminsa, samalla ensimmäisen Light the Torch-nimellä kantavan albuminsa "Revival" maaliskuussa 2018.


title: Light the Torch

text: Devil You Know nimellä julkaistut:


title: Light the Torch

text: Light the Torch nimellä julkaistut:


title: Conviction

text: Conviction on yhdysvaltalainen oikeusdraamasarja. Sen esittäminen alkoi Yhdysvalloissa ABC-kanavalla 3. lokakuuta 2016.


title: Conviction

text: ABC vahvisti marraskuussa 2016 sarjan jäävän 13-jakson mittaiseksi. Virallinen lopettamispäätös julkaistiin 11. lokakuuta 2017.


title: Conviction

text: Sarjan pilottijakso kuvattiin Kanadan Torontossa maaliskuussa 2016. Pilottijakson kuvauksien aikana päähahmon nimenä oli Carter Morrison, joka muuttui muotoon Hayes Morrison kuvauksien aikana.


title: Srul Irving Glick

text: Srul Irving (s. "Israel") Glick (8. syyskuuta 1934 Toronto – 17. huhtikuuta 2002 Toronto) oli kanadalainen säveltäjä. Hänen venäjänjuutalainen isänsä David muutti Kanadaan, asettui Torontoon vuonna 1924 ja työskenteli useissa kaupungin synagogista. Hänen veljensä Norman on klarinetisti.


title: Srul Irving Glick

text: Glick opiskeli sävellystä Toronton yliopistossa. Muualla häntä opettivat myös Darius Milhaud, Louis Saguer ja Max Deutsch. Hän toimi useiden vuosikymmenten ajan CBC:n tuottajana. Hänestä tuli musiikin teorian ja sävellyksen opettaja, joka myös toimi muun muassa Beth Tikvah -synagogan kuoronjohtajana ja nimikkosäveltäjänä. Hänen varhaiselle sävellystuotannolleen leimallista on emotionaalinen lyyrisyys, joka säilyy myös 1970-luvun alussa omaksuttua aiempaa modernimpaa sävelkieltä ilmentävissä teoksissa. Ajoittain hän hyödynsi jazzvaikutteita. Erityisen maineikkaaksi Glick tuli kuoromusiikin säveltäjänä. Hän sai useita palkintoja ja tunnustuksia, kuten Kenraalikuvernöörin mitalin (1993) ja Kanadan ritarikunnan jäsenyyden (1994).


title: Srul Irving Glick

text: Glick meni naimisiin pianisti Dorothy Sandler Glickin ja sittemmin Sara Wunchin kanssa.


title: Splitting Up Together

text: Splitting Up Together on yhdysvaltalainen tilannekomediasarja, joka pohjautuu tanskalaiseen komediasarjaan "Bedre skilt end aldrig".


title: Splitting Up Together

text: Toisen tuotantokauden tilauksen ABC teki toukokuussa 2018.


title: Splitting Up Together

text: "Splitting Up Together" perustuu Tanskalaiseen Mette Heenon, Mie Andreasenin ja Hella Joofin luomaan komediasarjaan "Bedre skilt end aldrig".


title: Splitting Up Together

text: ABC teki sarjasta tilauksen 11. toukokuuta 2017. Toisen tuotantokauden ABC tilasi toukokuussa 2018.


title: Luettelo Turku-aiheisista kappaleista

text:
Turku-aiheisiksi kappaleiksi lasketaan tässä luettelossa musiikkikappaleet, joiden nimessä tai sanoituksessa mainitaan Turku tai jokin yksiselitteisesti Turkuun liittyvä paikka tai asia.
! Kappaleen nimi !! Säveltäjä !! Sanoittaja !! Levyttäjiä !! Huomioita


title: Jan Evangelista Purkyně

text: Jan Evangelista Purkyně (myös muodossa Johannes Evangelista Purkinje, 18. joulukuuta 1787 Libochovice – 18. heinäkuuta 1869 Praha) oli tšekkiläinen fysiologian ja anatomian tutkija. Hän löysi vuonna 1839 sydämen sähköisen järjestelmän pienimmät haarat eli Purkinjen syyt. Löydön avulla voitiin selvittää sydämen sähköisten impulssien toiminta. Hän teki myös useita muita muun muassa hermoston toimintaa selvittänyttä mikroskooppisen anatomian löytöä. Purkyně teki tärkeimmät tutkimuksensa vuosina 1823–1849 Wrocławin (Breslaun) yliopiston professorina. Vuonna 1849 hänet kutsuttiin Prahaan Kaarlen yliopiston professoriksi. Tšekin pohjoisosassa Ústí nad Labem -nimisessä kaupungissa toimiva yliopisto käyttää nimeä "Univerzita Jana Evangelisty Purkyně v Ústí nad Labem".


title: Palair Macedonian Airlinesin lento 301

text: Palair Macedonian Airlinesin lento 301 oli Palair Macedonian Airlinesin reittilento Makedonian Skopjesta Zürichiin, Sveitsiin. Lennolla käytetty Fokker 100 syöksyi maahan 5. maaliskuuta 1993 lähellä Skopjen kansainvälistä lentoasemaa, jolta se oli hetkeä aiemmin noussut. Onnettomuuden aiheutti siipiin kertynyt jää, jota miehistö ei ollut poistattanut ennen lähtöä.


title: Palair Macedonian Airlinesin lento 301

text: Lennolla oli 92 matkustajaa ja viisi miehistön jäsentä, mistä 83 kuoli onnettomuudessa. Eloon jäi 13 matkustajaa, jotka loukkaantuivat vakavasti, sekä yksi miehistön jäsen, joka selvisi lähes vammoitta. Onnettomuus on sekä toiseksi pahin lento-onnettomuus Makedoniassa että toiseksi pahin Fokker 100 -konetyypille sattunut onnettomuus.


title: Palair Macedonian Airlinesin lento 301

text: Onnettomuuskone oli Fokkerin Schipholin tehtaalla valmistettu Fokker 100 (rekisteritunnus PH-KXL, valmistenumero 11393), jonka voimalaitteena oli kaksi Rolls-Royce Tay 650-15 -puhallinturbiinia. Kone oli lentänyt ensilentonsa 23. huhtikuuta 1992 ja toimitettu Palairille uutena 27. tammikuuta 1993. Sillä oli lennetty ennen onnettomuutta 136 lentoa, joilla oli kertynyt 188 lentotuntia.


title: Palair Macedonian Airlinesin lento 301

text: Kone oli vuokralla alankomaalaiselta Aircraft Financing and Trading B.V. -yhtiöltä (AFT), jonka omistivat yhdessä Fokker ja Rolls-Royce. AFT:n vastuulla oli myös Palairin lentäjien kouluttaminen. Niinpä Palairin koulutuslennoilla, jollainen myös onnettomuuslento oli, kapteeni tuli AFT:ltä, ja kapteeniksi koulutettava perämies sekä matkustamohenkilökunta kuuluivat Palairin henkilöstöön.


title: Palair Macedonian Airlinesin lento 301

text: Onnettomuuslennon päällikkö, joka toimi lennolla tarkkailijana ja perämiehenä, oli 49-vuotias alankomaalainen. Hänen työnantajansa oli Fokker, joka oli siirtänyt hänet AFT:lle lentotoiminnan johtajaksi. Hänellä oli 11 200 lentotunnin kokemus, josta 1 180 tuntia oli Fokker 100:lla. Makedonialainen 34-vuotias perämies toimi lennolla ohjaajana ja samalla käytännössä kapteenina. Hän oli ollut Palairin palveluksessa lokakuusta 1992 lähtien. Hänellä oli lentotunteja 5 580, joista 65 Fokker 100:lla.


title: Palair Macedonian Airlinesin lento 301

text: Lennolla oli mukana kolme matkustamohenkilökunnan jäsentä, joilla kaikilla oli Jugoslavian siviili-ilmailuviranomaisen myöntämä toimilupa, ja he olivat suorittaneet Palairin tyyppikoulutuksen Fokker 100:lle.


title: Palair Macedonian Airlinesin lento 301

text: Onnettomuuskone saapui Skopjeen Frankfurtista kello 9.40 (kaikki ajat GMT), 35 minuuttia aikataulusta jäljessä. Seuraavan lennon oli tarkoitus lähteä Zürichiin kello 10.50, mutta miehistö arveli maksimityöajan tulevan täyteen ja pyysi siksi miehistönvaihtoa. AFT:n lentotoiminnan johtaja hyväksyi pyynnön. Hän päätti itse lähteä Zürichin-lennolle kouluttajaksi ja tarkkailla samalla erään Palairin kapteenikokelaan edistymistä. Uusi miehistö saapui Skopjen lentoasemalle 10.30 ja meni suoraan koneelle, joka oli jo tarkastettu ja tankattu. Kouluttaja istui ohjaamossa perämiehen paikalla ja koulutuksessa ollut perämies kapteenin paikalla.


title: Palair Macedonian Airlinesin lento 301

text: AFT:n lähettäjä, joka oli ajanut uuden miehistön koneelle, lähti sen jälkeen säätoimistolle noutamaan reitin ja Zürichin säätietoja. Ohi mennessään hän kokeili kädellään molempien siipien johtoreunoja ja totesi, että niillä oli vain vettä sulaneesta lumesta, mutta ei lunta tai jäätä. Tämän jälkeen lennolla mukana ollut mekaanikko teki koneelle ulkoisen tarkastuksen miehistön valmistellessa lähtöä. Hänen mukanaan oli kolme Palairin maapalvelutyöntekijää. Sekä mekaanikko että yksi Palairin työntekijöistä tarkastivat siivet ja totesivat, että siiven johtoreuna oli puhdas, mutta siiven päällä oli sulavaa lunta. Maapalvelutyöntekijät pohtivat mekaanikon kanssa, tarvitsisiko kone jäänpoistoa, ja yksi heistä keräsi sanojensa tueksi yhdellä pyyhkäisyllä kädellisen lunta oikean siiven sisemmältä laskusiivekkeeltä. Mekaanikon mielestä jäänpoisto ei kuitenkaan ollut tarpeen, sillä lentoonlähdön aikainen ilmavirta puhaltaisi loput lumet siiveltä pois. Tarkastuksen aikana yksi Palairin työntekijöistä käveli vasemman siiven luokse ja totesi sielläkin olevan vastaavasti lunta, noin viiden millimetrin kerros. Lisäksi hän tarkasti molempien siipien alapinnat. Niillä oli ohut kerros kuuraa ja jäätä, ja hän arvioi kerroksen olevan alle millimetrin paksuinen.


title: Palair Macedonian Airlinesin lento 301

text: Kone oli pysäköitynä Skopjen lentoasemalla noin tunnin ja 35 minuuttia. Kouluttaja otti kello 11.02 yhteyttä lennonjohtoon pyytäen lupaa moottorien käynnistämiseen, ja sai luvan 11.05. Minuutin kuluttua miehistö pyysi rullauslupaa. Koneen rullatessa kiitotielle satoi jonkin verran lunta, ja yksi asematasolla odottaneista koneista pyysi jäänpoistoa. Lennon 301 lentäjät eivät rullauksen aikana keskustelleet säästä. Lento sai lähtöluvan kello 11.11. Lumisade oli yltynyt niin, että lennonjohtaja ei enää nähnyt kiitotien päätä. 28 sekunnin kuluttua lähtökiidon aloittamisesta miehistö nosti koneen nokkaa, ja kone nousi ilmaan normaalisti. Kaksi sekuntia lentoonlähdön jälkeen kone alkoi täristä kovaa, kallistui äkkiä noin kymmenen astetta oikealle, heti sen jälkeen 50 astetta vasemmalle ja taas 55 astetta oikealle, kaikki kahden sekunnin sisällä. Kello 11.12 lennonjohtaja kehotti lentoa 301 ottamaan yhteyttä lähestymislennonjohtoon, mutta ei saanut vastausta.


title: Palair Macedonian Airlinesin lento 301

text: Lento 301 syöksyi maahan 382 metrin päässä kiitotien päästä oikea siipi edellä, kallistuneena noin 90 astetta. Oikea siipi hajosi maahan osuessaan, runko katkesi kolmeen osaan ja oikeanpuoleinen moottori irtosi ja puhkaisi rungon takaosan. Maahansyöksyä seurasi pian räjähdys ja useita tulipaloja. Pelastustoimet alkoivat pian, sillä UNPROFOR-rauhanturvaoperaatiossa mukana ollut, Skopjen lentoasemalla päivystänyt helikopterilentäjä kuuli onnettomuuden äänet ja hälytti joukkonsa. Pelastuslaitos, poliisi ja ambulanssit saapuivat paikalle pian sen jälkeen, kun ensimmäiset selviytyjät oli jo lennätetty sairaalaan.


title: Palair Macedonian Airlinesin lento 301

text: Lennolla 301 oli 92 matkustajaa (mukaan lukien mekaanikko) ja viisi miehistön jäsentä. Onnettomuudessa sai surmansa neljä miehistön jäsentä ja 79 matkustajaa. Eloon jäivät yksi matkustamohenkilökunnan jäsen, joka selvisi käytännössä ilman vammoja, sekä 13 matkustajaa, jotka loukkaantuivat vakavasti.


title: Palair Macedonian Airlinesin lento 301

text: Onnettomuustutkinnassa todettiin hallinnan menetyksen ja maahansyöksyn johtuneen siipiin kertyneestä jäästä ja lumesta. Jäänpoistoa ei tehty jäätävistä olosuhteista huolimatta, koska miehistö ja mekaanikko eivät hahmottaneet jään kertymisen määrää ja vakavuutta. Onnettomuuden syntyyn vaikutti myös eri yhtiöiltä ja taustoista peräisin olleiden miehistön jäsenten yhteisten toimintatapojen puute.


title: USS Ozark

text: USS Ozark voi tarkoittaa seuraavia Yhdysvaltain laivaston aluksia:


title: USS Tonawanda

text: USS Tonawanda voi tarkoittaa seuraavia Yhdysvaltain laivaston aluksia:


title: USS Osage

text: USS Osage voi tarkoittaa seuraavia Yhdysvaltain laivaston aluksia:


title: USS Canonicus

text: USS Canonicus voi tarkoittaa seuraavia Yhdysvaltain laivaston aluksia:


title: USS Mahopac

text: USS Mahopac voi tarkoittaa seuraavia Yhdysvaltain laivaston aluksia:


title: USS Monterey

text: USS Monterey voi tarkoittaa seuraavia Yhdysvaltain laivaston aluksia:


title: USS Catawba

text: USS Catawba voi tarkoittaa seuraavia Yhdysvaltain laivaston aluksia:


title: USS Oneota

text: USS Oneota voi tarkoittaa seuraavia Yhdysvaltain laivaston aluksia:


title: Liikkuva Laulureppu

text: Liikkuva Laulureppu on oululainen lastenyhtye, joka perustettiin vuonna 2009. Liikkuva Laulureppu on julkaissut neljä albumia "Karkkikone" 2011, "Hattaroita ja hernesoppaa" 2012, "Musikaalinen vuosi" 2014 ja "Erilaista elämää" 2017.


title: Ota tai jätä (kappale)

text: Ota tai jätä on Rauno Lehtisen säveltämä ja Sauvo Puhtilan nimimerkillä Timjami sanoittama kappale, jonka sanat alkavat ”Tuijotusta absinttiin, kai äsken riideltiin...”. Tamara Lund osallistui sillä Suomen euroviisukarsintaan vuonna 1965. Se ei päässyt finaaliin, mutta menestyi Nacke Johanssonin sovittamana singlejulkaisuna varsin hyvin, kääntöpuolellaan niin ikään Lehtisen säveltämä ”Miller-tango”. Kappaleen ”Ota tai jätä” levytti vuonna 1965 myös Carola, ja tämän singlen kääntöpuolella on Lasse Mårtensonin ja Sauvo Puhtilan kappale ”Mä tahdon pojan”.


title: USS Roanoke

text: USS Roanoke voi tarkoittaa seuraavia Yhdysvaltain laivaston aluksia:


title: Miller-tango

text:
Miller-tango on Rauno Lehtisen säveltämä ja Sauvo Puhtilan nimimerkillä Timjami sanoittama tangokappale, joka alkaa sanoin ”Kuin hiipien soi sävel onnellinen tuon Miller-tangomme eilisiltaisen...”.
”Miller-tango” oli aluksi instrumentaalisävellys, jonka levytti ensimmäisenä Ronnie Kranckin orkesteri vuonna 1964. Se sai nimensä Glenn Millerin tyylisestä sovituksestaan, mutta Sauvo Puhtila mainitsee kappaleen nimen myös sen sanoituksen alussa. Lauletun version levytti ensimmäisenä Tamara Lund vuonna 1965, ja singlen kääntöpuolella oli Lehtisen ”Ota tai jätä”. ”Miller-tangon” ovat levyttäneet myös muun muassa Sauli Lehtonen (1994) ja Eino Grön (1995). Instrumentaaliversioita ovat Ronnie Kranckin lisäksi tehneet Esa Katajavuori (1973), Esko Könönen (1976) ja säveltäjä Lehtinen itse (1976).


title: Faídon Gkizíkis

text: Faídon Gkizíkis ( [ˈfeðon ɟiˈzicis], 16. kesäkuuta 1917 – 27. heinäkuuta 1999) oli kreikkalainen kenraali, joka toimi Kreikan presidenttinä sotilasjuntan aikana vuosina 1973–1974. Hänen presidenttikautensa valmisteli maata siviilihallintoon paluuseen.


title: Faídon Gkizíkis

text: Gkizíkis opiskeli sotilasakatemiassa, ja osallistui Italian–Kreikan sotaan Albanian rintamalla vuonna 1940, ja sisällissotaan hallituksen joukoissa. Hän jatkoi sotilasakatemiaan ja omaksui siellä pelon kommunistien vallankaappauksesta. Hän ei kuulunut alkuperäiseen vallankumouskolmikkoon joka kaappasi vallan vuonna 1967. Kun prikaatinkenraali Dimítrios Ioannídis syrjäytti Geórgios Papadópouloksen presidentin virasta, hän nimitti tilalle suhteellisen tuntemattoman Gkizíkiksen. Oli selvää, että todellinen valta olisi Ioannídiksella.


title: Faídon Gkizíkis

text: Ioannídiksen järjestettyä Kyproksen sotilasvallankaappauksen vuonna 1974 ja turkkilaisten hyökättyä saarelle Kreikan piti siirtyä siviilivaltaan. Gkizíkiksen toiminta johti Ioannídiksen vallan menettämiseen. Gkizíkis jatkoi presidenttinä 18. joulukuuta 1974 asti.


title: Klotiatsepaami

text: Klotiatsepaami (myydään tuotenimillä Clozan, Distensan, Trecalmo, Rize, Rizen ja Veratran) on tienodiatsepiinijohdannainen lääkeaine, joka on bentsodiatsepiinijohdannainen. Klotiatsepaamimolekyyli eroaa bentsodiatsepiineista siten että sen bentseenirengas on korvattu tiopeenirenkaalla.


title: Klotiatsepaami

text: Klotiatsepaamilla on ahdistusta poistavia, lihaksia rentouttava, kouristuksia ehkäisevä ja sedatiivinen vaikutus.


title: Klotiatsepaami

text: 2-vaiheen NREM-univaihe korostuu huomattavasti klotiatsepaamilääkitystä käytettäessä.


title: Klotiatsepaami

text: Klotiatsepaamin on todettu olevan voimakkaasti ahdistusta poistava lääke lyhytaikaisessa käytössä. Ranskassa ja Japanissa sitä käytetään myös esilääkityksenä pienten leikkausten yhteydessä. Näissä maissa kyseistä lääkettä markkinoidaan tuotenimilla Veratran ja Rize.


title: Klotiatsepaami

text: Sen yleisimmät haittavaikutukset ovat sekavuus ja väsymys, ja myös lääkitysperäistä hepatiittia on raportoitu. Kyseistä lääkettä on myös käytetty väärin.


title: Klotiatsepaami

text: Klotiatsepaami ei ole Suomessa kaupan.


title: Chrístos Sartzetákis

text: Chrístos Sartzetákis (, s. 6. huhtikuuta 1929 Thessaloniki, Kreikka) on kreikkalainen juristi ja poliitikko, joka toimi Kreikan presidenttinä 29. maaliskuuta 1985 – 4. toukokuuta 1990.


title: Chrístos Sartzetákis

text: Sartzetákis syntyi Thessalonikissa Kreikan Makedoniassa. Hän opiskeli oikeustiedettä Thessalonikin Aristoteles-yliopistossa ja jatkoi opintojaan Pariisissa. Sartzetákis toimi tuomarina vuodesta 1955. Hän nousi julkisuuteen vuonna 1963 vasemmistopoliitikko Grigóris Lamprákiksen salamurhan oikeuskäsittelyn yhteydessä. Vuoden 1967 sotilasvallankaappauksen jälkeen hänet erotettiin tuomarinvirasta vuonna 1968, vangittiin ilman oikeudenkäyntiä ja kidutettiin. Juntan kaaduttua vuonna 1974 hän sai palata virkaansa.


title: Chrístos Sartzetákis

text: Sartzetákis valittiin presidentiksi 29. maaliskuuta 1985 sen jälkeen, kun edeltäjä Konstantínos Karamanlís oli eronnut protestina suunnitelmille presidentin valtaoikeuksien vähentämisestä. Väliaikana virkaatekevänä presidenttinä toimi Ioánnis Alevrás. Sartzetákis oli poliitikkona sitoutumaton. Karamanlís toimi uudelleen presidenttinä Sartzetákiksen jälkeen.


title: Chrístos Sartzetákis

text: Sartzetákis on naimisissa Éfi Sartzetákin (o.s. Argyríou) kanssa, ja heillä on yksi tytär. Sartzetákis on julkaissut useita teoksia oikeustieteen ja politiikan alalta.


title: Adi Hütter

text: Adi Hütter (s. 11. helmikuuta 1970) on itävaltalainen jalkapallovalmentaja ja entinen keskikenttäpelaaja. Heinäkuussa 2018 hän aloitti Bundesliiga-joukkue Eintracht Frankfurtin päävalmentajana.


title: Adi Hütter

text: Hütter aloitti pelaajauransa SC Rheindorf Altachin junioriorganisaatiossa ja pelasi kauden 1988/89 seuran edustusjoukkueessa. Vuonna 1989 Hütter siirtyi Grazeriin, jossa pääsi pelaavaan kokoonpanoon. Hütter edusti Grazerin lisäksi LASK Linziä, kunnes palasi SCR Altachin kautta takaisin Grazeriin kaudeksi 1992/93. Seuraavaksi kaudeksi hän siirtyi Austria Salzburgiin, jossa pelasi seuraavien seitsemän kauden aikana yli 200 Itävallan Bundesliigan ottelua ja voitti kolme liigamestaruutta. Debyyttikaudellaan hän oli myös mukana UEFA Cupin finaalissa, jossa Salzburg hävisi Internazionalelle yhteismaalein 2–0.


title: Adi Hütter

text: Hütter jätti Salzburgin kauden 1999/2000 jälkeen ja edusti vielä Grazeria ja Kapfenbergeriä, kunnes palasi Salzburgin organisaatioon. Hän pelasi uransa kaksi viimeistä kautta Red Bull Salzburgin reservijoukkueessa ja lopetti uransa vuonna 2007.


title: Adi Hütter

text: Hütterin valmennusura alkoi Red Bull Salzburgissa reservijoukkueen valmennustiimissä ensin apulaisvalmentajana ja kaudella 2008/09 päävalmentajana. Kesällä 2009 hän siirtyi SC Rheindorf Altachin päävalmentajaksi. Joukkue taisteli Hütterin alaisuudessa noususta takaisin Itävallan Bundesliigaan sijoittuen kaudella 2009/10 kolmanneksi ja kaudella 2010/11 toiseksi. Kaudella 2011/12 joukkue oli jälleen kärkitaistelussa mukana, kunnes Hütter sai potkut tehtävistään huhtikuun alussa 2012.


title: Adi Hütter

text: Kesällä 2012 Hütterin ura jatkui SV Grödigin päävalmentajana. Joukkue voitti hänen alaisuudessaan Erste Ligan mestaruuden kaudella 2012/13 ja nousi pääsarjaan. Pääsarjakausi sujui erinomaisesti ja joukkue selvitti Hütterin johdolla tiensä Eurooppa-liigan karsintoihin kaudeksi 2014/!5. Kauden 2013/14 päätteeksi Hütter jätti Grödigin ja siirtyi Red Bull Salzburgin päävalmentajaksi. Hütter luotsasi Salzburgin kaudella 2014/15 tuplamestariksi, mutta jätti tehtävänsä kauden jälkeen.


title: Adi Hütter

text: Syyskuussa 2015 Hütteristä tuli Sveitsin liigan BSC Young Boysin päävalmentajana. Hütterin johdolla Young Boys pelasi Eurooppa-liigan lohkovaiheessa kahteen otteeseen. Kaudella 2017/18 Hütter luotsasi Young Boysin kahden kakkossijan jälkeen Sveitsin liigamestariksi 32 vuoden tauon jälkeen ja päätti FC Baselin kahdeksan mestaruuden putken. Menestyskauden jälkeen Hütter jätti Young Boysin ja siirtyi Saksan Bundesliigan Eintracht Frankfurtin päävalmentajaksi.


title: Mikael Jantunen

text: Mikael Jantunen (s. 20. huhtikuuta 2000 Helsinki) on suomalainen koripalloilija.


title: Mikael Jantunen

text: Lapsena aluksi jalkapalloa pelannut Jantunen huomasi olevansa joukkueessaan poikkeuksellisen pitkä ja alkoi 11-vuotiaana pelata koripalloa. Wartti Basketin kasvatti Jantunen pelasi vuodet 2014–2016 kasvattajaseuransa joukkueessa B-poikien SM-sarjaa. Ensimmäisellä kaudellaan hän saavutti ikäluokan SM-pronssia, ja jälkimmäisellä kaudellaan hän teki sarjan kärkikeskiarvoja muun muassa levypalloissa. Syksystä 2016 alkaen Jantunen on pelannut HBA-Märskyssä miesten I-divisioona A:ta.


title: Mikael Jantunen

text: Jantunen on pelannut kymmeniä nuorten maaotteluita. Hän kuului Suomen turnauskokoonpanoihin vuoden 2016 U17-MM-kilpailuissa, U16-EM-kilpailuissa 2016 ja U18-EM-kilpailuissa 2017. Suomen miesten maajoukkueessa Jantunen debytoi Viroa vastaan 21. kesäkuuta 2018 tehden neljä pistettä. Elokuussa hän teki miesten maajoukkueuransa ensimmäisen tupla-tuplan.


title: Mikael Jantunen

text: Jantunen on varsinkin laitahyökkääjäksi erinomainen hyökkäyslevypallojen ottaja. Hänen sylivälinsä on 206–207 senttimetriä. Jantunen pystyy pelaamaan sekä ison että pienen laitahyökkääjän pelipaikalla. Hän on kertonut kehittävänsä kaukoheittojensa tarkkuutta. Jantusen peliälyä, muun muassa sijoittumista kentällä, on arvostettu.


title: Konstantínos Tsátsos

text: Konstantínos Tsátsos (, 1. heinäkuuta 1899 Ateena, Kreikka – 8. lokakuuta 1987 Ateena, Kreikka) oli kreikkalainen oikeustieteilijä ja poliitikko, joka toimi Kreikan presidenttinä 19. heinäkuuta 1975 – 15. toukokuuta 1980.


title: Konstantínos Tsátsos

text: Tsátsos syntyi Ateenassa ja siellä oli hänen Kreikan-kotinsa koko hänen elämänsä ajan. Hän opiskeli oikeustiedettä Ateenan yliopistossa. Opintojensa yhteydessä hän perehtyi myös klassiseen kreikkaan ja latinaan sekä nykykreikan kirjallisuuteen. Tsátsos julkaisi runoja ja näytelmiä salanimellä "Ývos Delfós" (Ύβος Δελφός) eli "Yves Delfos".


title: Konstantínos Tsátsos

text: Tsátsos toimi ensimmäisen maailmansodan jälkeen diplomaattina Pariisissa ja osallistui Sèvresin rauhansopimuksen neuvotteluihin. Hän suoritti jatko-opintoja Heidelbergin yliopistossa ja palasi tämän jälkeen Ateenaan. Tsátsos väitteli vuonna 1929 ja vuonna 1932 hänestä tuli Ateenan yliopiston oikeustieteen professori. Ioánnis Metaxáksen diktatuurin aikana vuonna 1941 hänet pidätettiin ja erotettiin, ja vuonna 1944 hän lähti maanpakoon Lähi-itään.


title: Konstantínos Tsátsos

text: Tsátsos palasi Kreikkaan vuonna 1945, aluksi yliopistolle ja myöhemmin Liberaalipuolueen tehtäviin. Hän toimi sisäministerinä vuodesta 1945, ja vuonna 1949 hänestä tehtiin opetusministeri. Hän toimi myös varaministerinä Sofoklís Venizéloksen hallituksessa vuonna 1951. Vuonna 1956 hän liittyi vastaperustettuun Ethnikí Rizospastikí Énosis (ERE) -puolueeseen ja tuli valituksi Kreikan parlamenttiin. Hän toimi ministerinä Konstantínos Karamanlísin hallituksissa 1961 ja 1963 sekä oikeusministerinä Panagiótis Kanellópouloksen hallituksessa 1967.


title: Konstantínos Tsátsos

text: Vuonna 1974 siviilihallintoon siirtymisen aikaan Tsátsos siirtyi Uusi demokratia -puolueeseen. Hänestä tuli ensin kansanedustaja ja kulttuuriministeri. Parlamentti valitsi Tsátsoksen presidentiksi 20. kesäkuuta 1975. Hän sai tuolloin 210 ääntä läsnä olleesta 295:stä. Tsátsos toimi presidenttinä vuoteen 1980.


title: Konstantínos Tsátsos

text: Tsátsoksen puoliso oli Ioánna Tsátsou (o.s. Seferiádou), ja heillä oli kaksi tytärtä. Tsátsos julkaisi monia tutkimusartikkeleita sekä oikeustieteellisiä ja filosofisia teoksia. Vuonna 1961 hänet valittiin Ateenan akatemiaan, ja myöhemmin hänestä tuli ensin sen varapuheenjohtaja ja sitten puheenjohtaja. Hän oli jäsen myös monien muiden maiden akatemioissa, muun muassa Ranskan akatemiassa, sekä Sorbonnen yliopiston kunniatohtori.


title: Heorhi Žylin

text: Heorhi Semenovytš Žylin (, , 18. elokuuta 1925 Kiova, Ukrainan SNT – 12. syyskuuta 1997 Kiova, Ukraina) oli Neuvostoliittoa edustanut soutaja, olympiamitalisti ja Euroopan mestari.


title: Heorhi Žylin

text: Žilin voitti pariairokaksikossa olympiahopeaa Helsingissä 1952 ja perämiehellisessä kaksikossa olympiapronssia Melbournessa 1956. Hän saavutti myös EM-mitaleja.


title: Slava Amiragov

text: Slava Lvovitš Amiragov (, 24. maaliskuuta 1926 Minsk, Valko-Venäjän SNT – 3. syyskuuta 1990) oli Neuvostoliittoa edustanut soutaja, olympiamitalisti ja Euroopan mestari.


title: Slava Amiragov

text: Amiragov saavutti kahdeksikossa olympiahopeaa Helsingissä 1952. Hän kilpaili myös Melbournessa 1956. Hän saavutti myös Euroopan mestaruuksia.


title: Randolph Peters

text: Randolph Peters (s. 28. joulukuuta 1959 Winnipeg) on kanadalainen säveltäjä ja pianisti. Hän aloitti pianonsoiton opiskelun 5-vuotiaana ja opiskeli musiikin lisäksi myös Manitoban yliopistossa fysiikkaa sekä teologiaa. Hän jatkoi samalla musiikin opiskelua ja pääsi Indianan yliopiston suorittamaan sävellyksessä maisterin ja tohtorin tutkinnot. Hänen opettajanaan Indianassa oli pääasiassa John Eaton. Vuonna 1986 Peters matkusti Intiaan, Nepaliin, Bangladeshiin, Egyptiin ja Gaboniin äänittämään paikallista musiikkia. Hän palasi Kanadaan vuonna 1987.


title: Randolph Peters

text: Peters voitti vuonna 1989 Music Inter Alia -sävellyskilpailun teoksellaan "Analogia", joka oli myös edennyt finaaliin CBC:n nuorten säveltäjien kilpailussa 1984. Hänen muuhun tuotantoonsa kuuluu muun muassa orkesteriteos "Free Fall" ja ensimmäinen ooppera "Nosferatu", jonka hän sävelsi ollessaan Canadian Opera Companyn nimikkosäveltäjänä. Vuosina 1996–2001 Peters oli Winnipegin sinfoniaorkesterin nimikkosäveltäjänä. Winnipegin sinfoniaorkesterille tilattiin vuonna 2006 Gwen Hoebigin kantaesittämä Petersin viulukonsertto, ja tilaustyönä Québecin sinfoniaorkesterille valmistui "Butterfly Wings and Tropical Storms" (2002). Peters on omistanut myös aikaansa televisio- ja elokuvamusiikin säveltämiselle.


title: Zimbabwen kansalliskirjasto

text:
Zimbabwen kansalliskirjasto () on Zimbabwessa toimiva, maan kansallisen kirjastolaitoksen eli Zimbabwen kansallisen kirjasto- ja dokumentointipalvelun (, lyh. NLDS)
osana toimiva kansalliskirjasto.


title: Zimbabwen kansalliskirjasto

text: Kansalliskirjasto sijaitsee maan toiseksi suurimmassa kaupungissa Bulawayossa ja tehtävää hoitaa vuonna 1945 perustettu National Free Library of Zimbabwe. Se toimii sekä kansallisena julkisena kirjastona että kansallisena kirjastojen välisten lainojen keskuksena. National Free Library of Zimbabwen aiempi itsenäinen organisatorinen asema purettiin Zimbabwen parlamentin NLDS:n perustamisesta vuonna 1985 antamalla säädöksellä ja Bulawayossa toimivasta kirjastosta tuli osa Hararesta käsin johdettua NLDS:ää.


title: Zimbabwen kansalliskirjasto

text: Bulawayossa toimii myös Zimbabwen vanhin julkinen kirjasto, vuonna 1896 avattu Bulawayon yleinen kirjasto ("Bulawayo Public Library").


title: Kongon tasavallan kansalliskirjasto

text: Kongon tasavallan kansalliskirjasto (, tai ) on Kongon tasavallan pääkaupungissa Brazzavillessä toimiva kansalliskirjasto. Se on maan kulttuurin ja taiteen ministeriön alainen valtionlaitos. Kansalliskirjaston johtajana eli kansalliskirjastonhoitajana toimi François Onday-Akiera (10/2017).


title: Kongon tasavallan kansalliskirjasto

text: Kirjasto on perustettu 27. syyskuuta 1971. Kirjasto vastaa maassaan esimerkiksi julkaisujen ISBN- ja ISSN-numeroinnista. Kongon tasavallassa ei ollut vielä vuonna 2007 lakia vapaakappaleista, mutta sellaista valmisteltiin maan parlamentissa. Vuonna 2013 kansalliskirjaston kokoelmissa oli noin 15 000 kirjaa.


title: Kongon tasavallan kansalliskirjasto

text: Yli 15-vuotiaista Kongon tasavallan asukkaista lukutaitoisia oli YK:n kehitysohjelma UNEPin mukaan 79,3 prosenttia vuonna 2015.


title: Louis Waizman

text: Louis Waizman (6. marraskuuta 1863 Salzburg – 24. elokuuta 1951 Toronto) oli itävaltalaissyntyinen, kanadalaistunut säveltäjä, pianisti, pasunisti, alttoviulisti ja sellisti. Hän opiskeli Joseph Rheinbergerin johdolla ja valmistui Mozarteumista vuonna 1884. Hän vietti kymmenen vuotta Itävallan armeijan yhtyeessä, jonka jäsenenä hän kiersi Eurooppaa ja Afrikkaa. Vuonna 1893 hän asettui Kanadaan, jossa hän ensin vietti kymmenen vuoden ajan Ottawassa ja siirtyi sitten Torontoon. Torontossa hän toimi yhtyeen pasunistina sekä teatterimuusikkona ja opetti sekä musiikin teoriaa että sävellystä. Hänen oppilaidensa joukossa olivat Leslie Bell, Percy Faith, Robert Farnon, Samuel Hersenhoren, Charles Jordan, Paul Scherman ja Morris Surdin.


title: Louis Waizman

text: Waizman toimi vuosina 1923–1932 Toronton uuden sinfoniaorkesterin alttoviulistina ja vuosina 1923–1946 sen kirjastonhoitajana. Hänestä tehtiin kunniakirjastonhoitaja vuonna 1946, ja hän oli tässä asemassa vuoteen 1949. Hänen omien sävellystensä joukossa on "Suit de Ballet", joka omistettiin Luigi van Kunitsille. Hänen muihin teoksiinsa kuuluu pianotrioja, kantaatti, orkesterisarjoja ja kapriisi pianolle sekä muita pianokappaleita.


title: Bobby Hales

text: Robert Arthur "Bobby" Hales (9. elokuuta 1934 Avonlea, Saskatoon – 15. lokakuuta 2016 Port Coquitlam, Brittiläinen Kolumbia) oli kanadalainen trumpetisti, orkesterinjohtaja, sovittaja ja säveltäjä.


title: Bobby Hales

text: Hales opiskeli trumpetinsoittoa lyhyesti Reginassa ennen muuttoaan Chilliwackiin, Brittiläiseen Kolumbiaan, vuonna 1947. Hän opiskeli Westlake College of Modern Musicissa Los Angelesissa vuosina 1955–1957. Siellä hänen opettajinaan toimivat Ollie Mitchell ja Dick Groves. Tämän jälkeen hän työskenteli päätoimisesti Vancouverissa, josas hän muun muassa soitti Dave Robbinsin big bandissa ja teki sille sovituksia. Hän teki lisäksi televisiotyötä CBC:lle. Vuonna 1988 hän sävelsi "The Beginning of the End" -sarjan talviolympialaisten 1988 (Calgary) loppuseremonioita varten.


title: Bobby Hales

text: Vuonna 1965 Hales perusti oman big bandinsa, jonka solisteihin kuuluivat Stew Barnett, Don Clark, Hales itse, Fraser MacPherson, Dave Quarin, Wally Snider, Jack Stafford, Oliver Gannon, Bob Doyle ja George Ursan.


title: Pierre Souvairan

text: Pierre Julien Arnold Souvairan (30. heinäkuuta 1911 Montreux – 28. maaliskuuta 2000 Evolène) oli syntyperältään ranskalainen pianisti ja musiikkipedagogi. Hän sai Sveitsin kansalaisuuden vuonna 1931 ja Kanadan kansalaisuuden 1959. Hänen opettajiaan olivat Sveitsissä ja Ranskassa André de Ribaupierre, Robert Teichmüller, Alfred Cortot ja Rudolf Serkin.


title: Pierre Souvairan

text: Souvairanin omien oppilaiden joukossa olivat Walter Delahunt, Mary-Nan Dutka, Anne Eggleston, Ralph Elsaesser, Leslie Kinton, Valery Lloyd-Watts, Mari-Elizabeth Morgen, Ann Southam ja Philip Thomson. Pianistina hänen ohjelmistoonsa kuului sellaisten säveltäjien kuin Oskar Morawetzin, Robert Turnerin, Murray Adaskinin, Ludwig van Beethoven]in, Gabriel Faurén, Maurice Ravelin ja Robert Schumannin teoksia.


title: Naïm Sliti

text: Naïm Sliti (, s. 27. heinäkuuta 1992 Marseille, Ranska) on tunisialainen jalkapalloilija. Keskikentällä pelaava Sliti edustaa Ranskan pääsarjassa pelaavaa Dijonia.


title: Naïm Sliti

text: Sliti siirtyi Sedanin nuorten joukkueesta edustukseen kaudella 2011–2012. Joukkue pelasi Ligue 2:ssa, jossa Sliti pelasi 28 sarjaottelua tehden kaksi maalia. Hän pelasi myös seuraavankin kauden Sedanissa tällä kertaa 20 ottelun verran, joissa syntyi yksi maali.


title: Naïm Sliti

text: Sliti siirtyi kaudeksi 2013–2014 Paris FC:hen, joka pelasi National-sarjatasolla. Hän pelasi kauden aikana vain neljä ottelua tekemättä maaliakaan.


title: Naïm Sliti

text: Yhden kauden jälkeen Pariisissa Sliti siirtyi Red Star FC:hen. Avauskausi 2014–2015 National-sarjassa oli menestyksekäs, kun Red Star voitti sarjan ja nousi seuraavaksi kaudeksi Ligue 2:een. Sliti pelasi 28 sarjaottelua ja teki kahdeksan maalia. Kaudella 2015–2016 Sliti pelasi Ligue 2:ssa 36 ottelua, tehden niissä neljä maalia. Kolmantena kautena Red Starissa Slitin peliaika jäi vähäiseksi ja hän pelasi vain kaksi ottelua kauden alkupuolella.


title: Naïm Sliti

text: Sliti siirtyi lainasopimuksella Lilleen kesäkuussa 2017, jossa hän pelasi 16 ottelua Ranskan pääsarjassa. Sliti onnistui maalinteossa kerran 29. marraskuuta 2016 SM Caenia vastaan, jossa hän myös syötti Lillen kaksi maalia, ottelun päättyessä 4–2. Kauden päätyttyä Sliti allekirjoitti sopimuksen Lillen kanssa heinäkuussa 2017, mutta valmentaja Marcelo Bielsa antoi hänet lainalle Dijoniin.


title: Naïm Sliti

text: Dijonissa Sliti pelasi kaudella 2017–2018 31 sarjaottelua Ligue 1:ssä ja onnistui maalinteossa seitsemän kertaa. Hän teki muun muassa kaksi maalia kotiottelussa Lyonia vastaan, jolle Dijon hävisi 2–5.


title: Naïm Sliti

text: Sliti pelasi ensimmäisen maaottelunsa 3. kesäkuuta 2016 Afrikanmestaruuskarsintaottelussa Djiboutia vastaan. Hän teki samassa ottelussa myös ensimmäisen maajoukkuemaalinsa.


title: Naïm Sliti

text: Sliti pelasi ensimmäiset arvokisansa 2017 Afrikanmestaruuskisoissa. Hän oli maansa paras maalintekijä kahdella maalilla. Hän teki 2–0 maalin Algeriaa vastaan, jonka Tunisia voitti alkulohkossa 2–1. Toinen maali tuli lohkon viimeisessä ottelussa Zimbabwea vastaan, jossa Sliti teki ottelun avausmaalin. Tunisian kisat päättyivät puolivälieriin.


title: Naïm Sliti

text: Kesäkuussa 2018 Sliti valittiin Tunisian maajoukkueeseen 2018 MM-kilpailuihin Venäjälle.


title: Anguta

text: Anguta on inuiittien mytologiassa meren ja merenelävien jumalattaren Sednan yksisilmäinen isä. Anguta oli alun perin luojajumala, mutta hallitsee nyt Sednan kanssa adlivunia, onnettomien vainajien maata. Siellä jokaisen kuolleen sielun on maattava vuoden ajan Angutan vierellä ja kärsittävä hänen nipistyksiään.


title: Asuntokauppa

text: Asuntokauppa tarkoittaa kaupankäyntiä asunto-osakkeilla ja niihin rinnastettavilla yhteisöosuuksilla, jotka oikeuttavat asuinhuoneiston omistamiseen. Kun kauppaan sisältyy maa-alue (tontti), puhutaan kiinteistökaupasta. Sen tekeminen on muotovaatimuksiltaan tarkempaa kuin tavallinen asuntokauppa.


title: Asuntokauppa

text: Suomen asuntokauppaa säädellään asuntokauppalaissa (AsKL 23.9.1994/843). Asunto-osake on irtainta omaisuutta, joka antaa yhtiön osakerekisteriin merkitylle omistajalle sekä oikeuksia että velvollisuuksia. Oikeuksista keskeisin on oikeus pitää tiettyä huoneistoa hallussa ja käyttää siihen liittyviä yhtiön tiloja. Velvollisuuksista keskeisin on velvollisuus yhtiövastikkeen maksamiseen.


title: Asuntokauppa

text: Asuntokaupan ammattilaiset ovat kiinteistönvälittäjiä, jotka perivät syntyneestä kaupasta välityspalkkion yleensä asunnon myyjältä. Kun tavallinen ihminen ostaa asunto-osakkeen omaan käyttöönsä, hänen puolellaan on kuluttajansuoja, jolla pyritään muun muassa suojelemaan kaupankäynnin heikompaa osapuolta. Välittäjän ja myyjän on esimerkiksi annettava oikeat tiedot asunnon hinnasta ja kyseisen asuntoyhtiön taloudellisesta tilanteesta..


title: Asuntokauppa

text: Kuluttajankaupassa tavaran on laadultaan ja määrältään vastattava sitä, mitä kaupassa on sovittu. Jos näin ei ole, puhutaan tavaran virheestä. Virhettä ei ole, jos ostaja on tiennyt kaupan kohteessa olevasta puutteesta, jonka myyjä on siis ottanut esille. Uuden asunnon kaupassa virheettömyysvaatimus on tiukempi kuin käytetyn asunnon kaupassa. Asunnossa on virhe, jos se ei vastaa niitä tietoja, joita myyjä on ennen kaupantekoa antanut. Myyjä vastaa sekä itse antamistaan tiedoista että kiinteistönvälittäjän ja isännöitsijän antamista tiedoista tai tiedon antamatta jättämisestä. Myyjän, joka ei ole varma jostakin asuntoon liittyvästä seikasta, pitää ilmaista asiaan liittyvä epävarmuus. Ostajalla on kuitenkin käytetyn asunnon kaupassa velvollisuus tarkistaa kaupan kohde. Jos virhe on ollut kohtuudella havaittavissa, vastuu on ostajan.


title: Asuntokauppa

text: Virheen vaikutus kauppaan arvioidaan siitä näkökulmasta, olisiko ostaja tehnyt kaupan, jos hän olisi tiennyt virheestä. Ostaja on toisaalta itsekin velvollinen tarkastamaan tuotteen. Jos virhe on vaikeasti havaittavissa, vastuu on kokonaan myyjän (niin sanottu salainen virhe eli piilevä virhe). Virheen seurauksena voi olla, että virhe korjataan tai sovitaan hinnan alentamisesta. Myyjällä on oikeus korjaukseen ennen muita hyvityskeinoja. Käytetyn asunnon kaupassa ostaja ei kuitenkaan voi vaatia myyjää korjaamaan virhettä. Jos virheestä on aiheutunut vahinkoa ja se on johtunut myyjän huolimattomuudesta, ostajalla on oikeus myös vahingonkorvaukseen. Joissakin tapauksissa voidaan päätyä kaupan purkamiseen. Tämä edellyttää olennaista sopimusrikkomusta myyjältä. Kauppaa ei voi kuitenkaan purkaa, jos virhe on korjattavissa tai jos virheen merkitys ei ole kovin suuri, vaikka se ei olisikaan korjattavissa. Silloin ostajan on tyydyttävä hinnanalennukseen.


title: NBA:n varaustilaisuus 2018

text: NBA:n vuoden 2018 järjestettiin 21. kesäkuuta.


title: NBA:n varaustilaisuus 2018

text: Phoenix Sunsilla oli ensimmäinen varausvuoro historiansa ensimmäisen kerran. Joukkue varasi odotusten mukaisesti Deandre Aytonin, josta tuli historian toinen bahamalainen ykkösvaraus 40 vuotta aikaisemmin varatun Mychal Thompsonin jälkeen. Kolmantena varatusta slovenialaisesta Luka Dončićista tuli maansa historian pienimmällä varausnumerolla varattu pelaaja.


title: NBA:n varaustilaisuus 2018

text: Tämä vuosi oli viimeinen vanhoilla todennäköisyyksillä järjestetty: vuodelle 2019 huonoimman joukkueen todennäköisyys ykkösvaraukselle laski 25:stä 14 prosenttiin.


title: Aérospatiale Gazelle

text: Aérospatiale Gazelle on Aérospatialen valmistama kevyt monikäyttöinen helikopteri. Helikopterin ensilento oli 7. huhtikuuta 1967.


title: Aérospatiale Gazelle

text: Mallikoodi SA340 oli käytössä prototyyppiversiolle. Malliversioita ovat SA 341B, SA 341C, SA 341D HT3, SA 341E, SA 341F, SA 341G ja SA 341H, sekä SA 342M.


title: Aérospatiale Gazelle

text: Kopteri on käytössä vielä vuonna 2017 ja kopterilla on käyttäjiä 23 maassa.


title: Aérospatiale Gazelle

text: Kopteria on valmistanut myös Westland Helicopters.


title: 7 Days to Die

text: 7 Days to Die on The Fun Pimpsin kehittämä ja julkaisema selviytymiskauhupeli. Peli on julkaistu early access-versiona joulukuussa 2013 Microsoft Windowsille sekä myöhemmin Linuxille ja macOS:lle. Peli on julkaistu PlayStation 4- ja Xbox One-konsoleille vuonna 2016.


title: 7 Days to Die

text: Pelaaja ottaa ohjat epidemialta välttyneestä ihmisestä, jonka ensisijainen tehtävä on selviytyä erämaassa. Pelaaja voi käyttää lähes mitä vain materiaalia mitä tämä löytää ympäriltään luodakseen rakennuksia, aseita ja työkaluja. Pelaajan tulee myös pitää huolta ruoan - ja vedensaannista, sekä mahdollisista sairauksista mitä tämä voi saada.


title: 7 Days to Die

text: Peli sijoittuu Arizonaan, Navezganen kuntaan, joka selviytyi lähes täysin kolmannen maailmansodan ydintuholta. Ydinsäteily muutti suuren osan maailman ihmisistä zombeiksi, jotka metsästävät eläviä ihmisiä. Pelaaja ottaa ohjat yhdestä selviytyjästä, jonka täytyy selvitä päivästä toiseen mm. etsimällä ruokaa ja juomaa, sekä rakentamalla suojia uhkien varalta. Viikon seitsemäntenä päivänä (engl. "Blood Moon") selviytyjien tukikohdat joutuvat koetukselle zombien hyökätessä sankoin joukoin heidän luokseen.


title: 7 Days to Die

text: Gamereactor antoi pelille arvosanaksi 5/10 arvostelussaan.


title: Tigrero – elokuva joka ei valmistunut

text: Tigrero – elokuva joka ei valmistunut on Mika Kaurismäen ohjaama pitkä dokumenttielokuva vuodelta 1994. Elokuvassa ohjaaja Samuel Fuller palaa 40 vuoden jälkeen karajá-intiaanien kylään Amazonin sademetsään yhdessä nuoremman kollegansa Jim Jarmuschin kanssa. He näyttävät kyläläisille Fullerin 40 vuotta aikaisemmin kuvaamaa elokuvamateriaalia ja haastattelevat kylän nykyisiä asukkaita.


title: Covert Affairs

text: Covert Affairs on yhdysvaltalainen Matt Cormanin ja Chris Ordin luoma toiminta-draamasarja, jonka pääosissa näyttelevät Piper Perabo ja Christopher Gorham. Sarjan esittäminen alkoi Yhdysvalloissa USA Networkin kanavalla 13. heinäkuuta 2010.


title: Covert Affairs

text: Tammikuussa 2015 USA Network ilmoitti sarjan jäävän viiden tuotantokauden mittaiseksi.


title: Covert Affairs

text: "Covert Affairs" lisättiin USA Networkin tuotantolistalle heinäkuussa 2008. Pilottijakson käsikirjoittivat Matt Corman ja Chris Ord. Ensimmäinen sarjaan kiinnitetty näyttelijä, oli CIA agentti Annie Walkerin roolin saanut Piper Perabo.


title: Covert Affairs

text: Tammikuussa 2010 sarjasta tilattiin kymmenen jakson pituinen ensimmäinen kausi. Sarjaa kuvattiin Kanadassa Ontarion Torontossa, mutta muita kuvauspaikkoja olivat muun muassa Yhdysvalloissa Washington ja New York.


title: Covert Affairs

text: USA Network kertoi lopettavansa sarjan viidenteen kauteen 6. tammikuuta 2015.


title: Avioimpexin lento 110

text: Avioimpexin lento 110 oli Avioimpexin tilauslento Sveitsin Genevestä Skopjeen, Makedoniaan. Lennolla 5. maaliskuuta 1993 käytetty Saratov Airlinesilta vuokrattu Jakovlev Jak-42D törmäsi vuoreen lähellä Ohridia Makedoniassa. Lennolla oli 108 matkustajaa ja kahdeksan miehistön jäsentä, jotka kaikki kuolivat onnettomuudessa. Se on Makedonian historian pahin lento-onnettomuus ja toiseksi pahin Jakovlev Jak-42:lle sattunut onnettomuus.


title: Avioimpexin lento 110

text: Koneen oli tarkoitus lentää Skopjeen, mutta siellä olleen lumimyrskyn vuoksi se joutui kääntymään kohti varakenttää Ohridia. Ensimmäinen lähestymisyritys Ohridin lentoaseman kiitotielle 02 epäonnistui, ja miehistö teki ylösvedon. Turvallinen lentoreitti olisi ollut suoraan eteenpäin samalla ylöspäin nousten, mutta radioliikenteen epäselvyyksien ja väärinymmärryksien vuoksi miehistö kääntyi sivuun ja alkoi tehdä uutta laskukierrosta. Kone joutui vuoristoiselle alueelle ja törmäsi Trojanivuoreen noin kahden kilometrin päässä lentoasemalta itään. Maaston läheisyydestä varoittava GPWS-laite hälytti seitsemän sekunnin ajan ennen törmäystä.


title: Avioimpexin lento 110

text: Kone tuhoutui törmäyksessä täysin ja syttyi sen jälkeen tuleen. Onnettomuudesta selvisi elossa vain 23-vuotias matkustaja Rade Jevremovic, joka loukkaantui vakavasti. Hän kuitenkin kuoli 2. joulukuuta 1993 tulematta koskaan tajuihinsa.


title: Avioimpexin lento 110

text: Koneen 108 matkustajasta noin 80 prosenttia oli viranomaisten mukaan Jugoslavian kansalaisia, etniseltä taustaltaan pääosin albaaneja. Muut matkustajat olivat Makedoniasta ja nelihenkinen ohjaamomiehistö Venäjältä. Matkustajien joukossa oli myös ranskalainen Yhdistyneiden kansakuntien pakolaisjärjestön viranomainen Pierre Ollier.


title: Avioimpexin lento 110

text: Onnettomuuden pääasiallinen syy oli makedonialaisten tutkijoiden mukaan miehistön virhe: he eivät seuranneet lentoaseman ympäristöön määritettyjä lentoreittejä ja jatkoivat lähestymistä, vaikka eivät tarkkaan tienneet sijaintiaan. Lisäksi onnettomuuden syntyyn vaikutti se, että Ohridin lentoaseman suunnistukseen käytetty radiomajakka ei onnettomuuden aikaan ollut toimintakunnossa. Sen sijaan venäläisten tutkijoiden mukaan onnettomuuden aiheutti venäjää ja englantia puhuneiden lentäjien ja makedoniaa puhuneen lennonjohtajan välillä tapahtunut väärinymmärrys.


title: Avioimpexin lento 110

text: Onnettomuus oli kolmas vakava lentoturma Makedoniassa 16 kuukauden aikana. Maan siviili-ilmailustakin vastannut kaupunkisuunnittelun, rakennustöiden, viestinnän ja ekologian ministeri Antoni Pesev erosi onnettomuuden seurauksena tehtävästään.


title: Wendell Carter

text: Wendell Andre Carter jr. (s. 16. huhtikuuta 1999 Atlanta, Georgia) on yhdysvaltainen koripalloilija.


title: Wendell Carter

text: Isona laitahyökkääjänä tai sentterinä pelaava Carter pelasi yliopistokoripalloa Duke Universityssä kauden 2017–2018 yhdessä muun muassa Marvin Bagleyn kanssa. Chicago Bulls varasi Carterin NBA:han seitsemännellä varausvuorolla . Carterin odotettiin täydentävän ominaisuuksillaan, kuten fyysisyydellä ja levypallopelillä, Lauri Markkasen tähdittämää Bullsin etukenttää.


title: Wendell Carter

text: Tammikuussa 2019 Carter loukkasi vasemman peukalonsa ja joutui leikkaukseen sekä kuukausien ajaksi sivuun pelaavasta kokoonpanosta.


title: Wendell Carter

text: Carter kuului Yhdysvaltain alle 17-vuotiaiden maajoukkueen turnauskokoonpanoon vuoden 2016 MM-kilpailuissa, missä Yhdysvallat voitti maailmanmestaruuden ja Carter valittiin turnauksen tähdistöjoukkueeseen.


title: Wendell Carter

text: Carteria pidetään monipuolisena, tunnollisena ja mukautuvana sentterinä, ja häntä on näiden piirteidensä vuoksi verrattu Al Horfordiin. Myös Carterin syöttötaitoa ja hyökkäyslevypallopeliä on kehuttu.


title: China Northwest Airlinesin lento 2119

text: China Northwest Airlinesin lento 2119 oli China Northwest Airlinesin Kiinan sisäinen reittilento Yinchuanista Pekingiin. Lennolla 23. heinäkuuta 1993 käytetyn BAe 146-300:n lentoonlähtö epäonnistui Yinchuanin lentoasemalla. Koneen nokka ei noussut, vaikka se saavutti rotaationopeuden. Lentäjä nosti tällöin nokkaa väkisin, jolloin koneen pyrstö osui kiitotiehen. Siitä huolimatta kone ei noussut ilmaan, vaan osui maapenkkaan ja päätyi kiitotien päässä olleeseen järveen.


title: China Northwest Airlinesin lento 2119

text: Lennolla oli 108 matkustajaa ja viisihenkinen miehistö. Onnettomuudessa kuoli 55 matkustajaa ja yksi miehistön jäsen. Se on pahin BAe 146:lle sattunut onnettomuus. Onnettomuuden aiheutti laskusiivekejärjestelmään kesken lähtökiidon tullut vika, jonka seurauksena siivekkeet vetäytyivät lentoasentoon ja siipien tuottama noste väheni. Miehistö yritti keskeyttää lentoonlähtöä, mutta kiitotietä ei enää ollut riittävästi jäljellä.


title: Riitta Mäkinen

text: Riitta Leena Mäkinen (s. 2. elokuuta 1979 Jämsä) on suomalainen yhteiskuntatieteiden maisteri ja poliitikko sosialidemokraattisesta puolueesta. Hän on toiminut Jyväskylän kaupunginhallituksen puheenjohtajana vuosina 2013–2017, kaupunginvaltuuston puheenjohtajana vuodesta 2017 ja Keski-Suomen vaalipiirin kansanedustajana vuodesta 2018.


title: Riitta Mäkinen

text: Mäkinen on työskennellyt pitkään työllisyydenhoidon kentällä muun muassa hankepäällikkönä Keski-Suomen Yhteisöjen Tuessa. Hän nousi kansanedustajaksi kesäkuussa 2018 varaedustajan paikalta, Susanna Huovisen siirryttyä Keski-Suomen ensi- ja turvakodin toiminnanjohtajaksi. Mäkinen on eduskunnassa puolustusvaliokunnan jäsen ja tulevaisuusvaliokunnan varajäsen.


title: Riitta Mäkinen

text:
Mäkinen valittiin Jyväskylän kaupunginvaltuustoon ensimmäisen kerran kunnallisvaaleissa 2008 ja hän toimi ensimmäisellä valtuustokaudellaan perusturvalautakunnan puheenjohtajana. Kunnallisvaaleissa 2012 hän sai Jyväskylässä eniten ääniä, 1 870, ja vaalien jälkeen hänet valittiin kaupunginhallituksen puheenjohtajaksi. Kuntavaalien 2017 jälkeen hän siirtyi kaupunginvaltuuston puheenjohtajaksi.
Riitta Mäkinen toimii myös maan suurimman
SDP:n puolueosaston, Jyväskylän Työväenyhdistyksen puheenjohtajana ja Keski-Suomen maakuntavaltuutettuna.


title: Riitta Mäkinen

text: Mäkisen ensimmäinen puoliso (2013–2016) oli Ville Makkonen. Mäkisellä on kaksi lasta, poika ja tytär. Mäkinen asuu nykyisen puolisonsa Jussi Kaarisalon ja lastensa kanssa Jyväskylän Palokassa.


title: Charles Krauthammer

text: Irving Charles Krauthammer (13. maaliskuuta 1950 New York, Yhdysvallat – 21. kesäkuuta 2018) oli yhdysvaltalainen kolumnisti, kirjailija, poliittinen kommentaattori ja psykiatri. Hän kirjoitti kolumneja "The Washington Postiin" vuodesta 1985 alkaen ja kommentoi poliittisia aiheita Fox Newsin ajankohtaisohjelmissa. Hän käytti ensimmäisenä termiä Reaganin oppi, jolla tarkoitettiin Yhdysvaltain aktiivista ulkopolitiikkaa Neuvostoliiton aseman heikentämiseksi kolmansissa maissa ja tukea antikommunistisille liikkeille.


title: Charles Krauthammer

text: Krauthammer sai Pulitzer-palkinnon vuonna 1987. "Financial Times" nimesi hänet Yhdysvaltain vaikutusvaltaisimmaksi kommentaattoriksi vuonna 2006. Barack Obaman presidenttikaudella hän oli yksi näkyvimmistä presidentin arvostelijoista. Uuskonservatiivisuudestaan huolimatta Krauthammer arvosteli myös republikaaneja ja vastusti Donald Trumpin valintaa republikaanipuolueen presidenttiehdokkaaksi.


title: Charles Krauthammer

text: Krauthammer kuoli ohutsuolen syöpään kesäkuussa 2018.


title: Ronald Turini

text: Ronald Turini (s. 30. syyskuuta 1934 Montreal) on kanadalainen pianisti ja musiikkipedagogi. Hänen syntyi yhdysvaltalais-[italia]]laiselle isälle ja tanskalaistaustaiselle kanadalaiselle äidille. Hän sai hyvin varhaista pianonsoiton opetusta äidiltään ja Frank Hansonilta McGillin konservatoriossa. Yhdeksänvuotiaana hän pääsi Québecin musiikkikonservatorioon, jossa häntä opettivat vuoteen 1950 saakka Yvonne Hubert, Germaine Malépart ja Isidor Philipp. Hän voitti Prix Archambaultin vuonna 1950 ja pääsi New Yorkin Mannes Collegeen vuonna 1953. Siellä häntä opettivat Isabelle Vengerova ja Olga Stroumillo, josita jälkimmäinen tutustutti hänet Vladimir Horowitziin, josta tuli hänen opettajansa viiden vuoden ajaksi.


title: Ronald Turini

text: Turini voitti kansainvälisiä kilpailuita Italiassa, Sveitsissä ja Belgiassa vuosina 1958 ja 1960. Hänen Carnegie Hall -debyyttinsä arvosteli positiiviseen sävyyn Harold C. Schonberg "New York Times" -lehdessä 24. tammikuuta 1961. Turini saavutti pian kansainvälisen maineen ja kiersi 1960-luvun aikana Neuvostoliitossa sekä Etelä-Amerikassa. Euroopassa hän esiintyi muun muassa Concertgebouw-orkesterin kanssa Amsterdamissa ja Lontoon Wigmore Hallissa. Montrealin sinfoniaorkesterin solistina hän toimi moneen otteeseen.


title: Ronald Turini

text: Vuonna 1975 Turini oli Quartet Canadan perustajajäsen, ja vuonna 1977 hän aloitti opettamisen Länsi-Ontarion yliopistossa. Hänen ohjelmistoonsa on kuulunut muun muassa Edvard Griegin, Robert Schumannin ja Sergei Rahmaninovin konserttoja.


title: Elovirta

text: Elovirta on sukunimi, joka on muun muassa seuraavilla suomalaisilla henkilöillä:


title: Christophe Pélissier

text: Christophe Pélissier (s. 5. lokakuuta 1965) on ranskalainen jalkapallovalmentaja ja entinen keskikenttäpelaaja. Joulukuusta 2014 lähtien hän on toiminut Amiensin päävalmentajana.


title: Christophe Pélissier

text: Pélissierin pelaajaura kului Ranskan alasarjoissa US Revelin, AS Muretin ja FA Carcassonen riveissä. Hän lopetti pitkän pelaajauransa vuonna 2000 ja siirtyi valmennustehtäviin Revelin joukkueeseen. Hän luotsasi joukkuetta Ranskan kuudenneksi korkeimmalla sarjatasolla, josta joukkue nousi kausiksi 2001/02 ja 2003/04 sarjaporrasta korkeammalle.


title: Christophe Pélissier

text: Kaudeksi 2006/07 Pélissier siirtyi AS Muret'n peräsimeen ja yhden kauden jälkeen jatkoi uraansa Luzenacissa. Pélissier luotsasi seuran kaudella 2008/09 CFA2:n mestaruuteen ja joukkue nousi Nationaliin, jossa vakiinnutti paikkansa Pélissierin alaisuudessa. Kaudella 2013/14 Luzenac sijoittui sensaatiomaisesti Nationalissa toiseksi ja nousi Ligue 2:een. Joukkueen nousu kariutui kuitenkin taloudellisten syiden vuoksi ja Luzenacilta evättiin sarjapaikka. Joukkue joutui vapauttamaan pelaajansa ja myös valmentaja Pélissierin, ja aloittamaan uudelleen maan seitsemänneltä sarjatasolta.


title: Christophe Pélissier

text: Joulukuussa 2014 Pélissieristä tuli Amiensin päävalmentaja. Pélissierin johdolla Amiens lähti taistelemaan paluusta Ligue 2:een. Ensimmäinen täysi kausi 2015/16 toi heti täysosuman, kun Amiens sijoittui Nationalissa kolmanneksi ja nousi sarjaporrasta ylemmäs. Kaudella 2016/17 menestyskulku jatkui ja Amiens sijoittui yllättäen Ligue 2:ssa toiseksi nousten ensimmäistä kertaa seuran historiassa pääsarjaan. Kaudella 2017/18 Amiens jatkoi erinomaisia esityksiään ja säilytti pienestä budjetistaan huolimatta sarjapaikkansa ollen liigassa 13.


title: China Northwest Airlinesin lento 2303

text: China Northwest Airlinesin lento 2303 oli China Northwest Airlinesin Kiinan sisäinen reittilento Xi’anista Kantoniin. Lennolla 6. kesäkuuta 1994 käytetty Tupolev Tu-154M alkoi autopilottiin tulleen vian vuoksi heilua ja täristä rajusti, kunnes hajosi osiin ja syöksyi maahan 29 kilometrin päässä Xi’an Xianyangin kansainväliseltä lentoasemalta. Onnettomuuden aiheutti autopilotin huollossa tehty virhe.


title: China Northwest Airlinesin lento 2303

text: Lennolla oli 146 matkustajaa ja 14 miehistön jäsentä, ja kaikki 160 kuolivat maahansyöksyssä. Onnettomuus on Kiinan historian pahin.


title: China Northwest Airlinesin lento 2303

text: Lento 2303 lähti Xi’anista pian aamukahdeksan jälkeen. Alle kymmenen minuutin kuluttua lennonjohto menetti yhteyden koneeseen. Kone hajosi ilmassa ja hylyn kappaleet putosivat maahan 29 kilometriä Xianyangin lentoasemalta kaakkoon.


title: China Northwest Airlinesin lento 2303

text: Onnettomuuden aiheutti autopilottiin tullut vika, joka sai autopilotin antamaan vääriä komentoja. Ilmeisesti autopilottia oli edellisenä iltana korjattu epävirallisin menetelmin, ja samalla autopilotti oli kytketty väärin. Sivuvakaajaa ohjaava kanava oli kytketty korkeusvakaajiin ja toisin päin.


title: Bernard Blaquart

text: Bernard Blaquart (s. 16. elokuuta 1957) on ranskalainen jalkapallovalmentaja ja entinen hyökkäjä. Marraskuusta 2015 lähtien hän on toiminut Nîmes Olympiquen päävalmentajana.


title: Bernard Blaquart

text: Blaquart aloitti jalkapalloilijan uransa Girondins Bordeaux'n paidassa debytoiden kaudella 1976/77. Hän edusti joukkuetta viiden kauden aikana pelaten 52 ottelua edustusjoukkueen paidassa. Kaudella 1978/79 hän haki lisää peliaikaa Toulousesta lainapestillä. Blaquart ei lainapestinsä jälkeenkään onnistunut vakiinnuttamaan paikkaansa Bordeaux-kokoonpanossa ja siirtyi seurasta Division 2:ssa pelanneen Sporting Toulon Varin joukkueeseen kesällä 1981. Vastuu jäi vähäiseksi myös Toulonissa, ja Blaquart edusti vielä Stade Françaisia ja GC Lunelia, kunnes lopetti uransa vuonna 1987.


title: Bernard Blaquart

text: Valmennusuran Blaquart aloitti GC Lunelin pelaajavalmentajana kaudella 1984/85 ja valmensi seuraa kaikkiaan seitsemän vuotta Ranskan amatöörisarjoissa. Hän työskenteli alempien sarjatasojen joukkueiden peräsimessä vuosien ajan. Kaudeksi 2004/05 hän siirtyi Grenoble Footin organisaatioon reservijoukkueen päävalmentajaksi. Maaliskuussa 2006 hän nousi kevätkauden ajaksi seuran edustusjoukkueen päävalmentajaksi ja onnistui säilyttämään seuran Ligue 2:ssa. Kauden jälkeen hän palasi reservijoukkueen peräsimeen.


title: Bernard Blaquart

text: Kesäkuussa 2010 Blaquart siirtyi Toursin organisaatioon valmennuskeskuksen johtoon. Hän toimi lyhyen aikaa myös reservijoukkueen valmentajana, kunnes nousi elokuussa 2012 Toursin edustusmiehistön päävalmentajaksi. Blaquartin johdolla Tours sijoittui kauden päätteeksi Ligue 2:n keskikastiin kymmenenneksi. Hän jätti tehtävänsä kauden päätteeksi ja siirtyi Nîmes Olympiquen urheilutoimenjohtajaksi.


title: Bernard Blaquart

text: Marraskuussa 2015 Blaquartista tuli Nîmes'n päävalmentaja. Blaquartin johdolla joukkue säilytti sarjapaikkansa kauden 2015/16 päätteeksi ja Blaquart jatkoi päävalmentajana. Menestystä tuli heti kaudella 2016/17, kun Nîmes sijoittui Ligue 2:ssa kuudenneksi. Sijoitus oli seurahistorian paras sitten kauden 1993/94 neljännen sijan. Blaquart valittiin France Footballin toimesta vuoden 2016 parhaaksi valmentajaksi Ligue 2:ssa sekä pelaajayhdistys UNFP:n toimesta Ligue 2:n parhaaksi valmentajaksi kaudella 2016/17.


title: Bernard Blaquart

text: Kaudella 2017/18 Blaquart luotsasi Nîmes Olympiquen Ligue 2:n toiselle sijalle ja joukkue nousi kauden päätteeksi pääsarjatasolle 25 vuoden tauon jälkeen.


title: Peter Zeidler

text: Peter Zeidler (s. 8. elokuuta 1962) on saksalainen jalkapallovalmentaja. Kesäkuusta 2018 lähtien hän on toiminut FC St. Gallenin päävalmentajana.


title: Peter Zeidler

text: Zeidlerillä ei ole taustalla omaa merkittävää pelaajauraa, vaan hän aloitti valmentamisen jo nuorella iällä 22-vuotiaana VfB Stuttgartin organisaatiossa. Hän työskenteli Stuttgartissa 1990-luvun alkuun saakka ja toimi tämän jälkeen SV 03 Tübingenin ja TSV Böbingenin apuvalmentajana, kunnes palasi vuonna 1998 takaisin Stuttgartiin reservijoukkueen apulaisvalmentajaksi. Hän toimi apuvalmentajana Stuttgartin jälkeen VfR Aalenissa, kunnes nousi seuran päävalmentajaksi joulukuussa 2002. Zeidlerin johdolla Aalen sijoittui Regionalligassa kuudenneksi kaudella 2003/04.


title: Peter Zeidler

text: Ura jatkui Aalenin jälkeen 1. FC Nürnbergissä reservijoukkueen peräsimessä ja lyhyen Stuttgarter Kickersin päävalmentajan pestin jälkeen hänestä tuli Ralf Rangnickin apuvalmentaja TSG 1899 Hoffenheimiin. Zeidler työskenteli Rangnickin aisaparina Bundesliigassa kolme kautta, kunnes siirtyi Ranskaan Toursin päävalmentajaksi kesällä 2011. Tours sijoittui Zeidlerin johdolla Ligue 2:ssa kuudenneksi. Hän sai potkut seurasta elokuussa 2012.


title: Peter Zeidler

text: Toursista Zeidlerin ura jatkui FC Lieferingiin, jonka hän nosti debyyttikaudellaan 2012/13 Itävallan toiseksi korkeimmalle sarjatasolle Erste Ligan. Hän luotsasi seuran parhaimmillaan toiseksi kaudella 2014/15. Kauden jälkeen Zeidler siirtyi Red Bull Salzburgin päävalmentajaksi. Zeidler sai potkut joulukuun alussa 2015, kun Salzburg oli Itävallan Bundesliigassa toisena kaksi kierrosta ennen talvitaukoa.


title: Peter Zeidler

text: Elokuussa 2016 Zeidler palasi valmennustehtäviin, kun hänestä tuli FC Sionin päävalmentaja. Seura erotti Zeidlerin huhtikuussa 2017 hieman ennen kauden päättymistä. Sion oli Zeidlerin potkujen hetkellä Sveitsin liigassa kolmantena ja oli selvittänyt tiensä cupin loppuotteluun.


title: Peter Zeidler

text: Kesäkuussa 2017 Zeidler palasi valmentajaksi Ranskaan, kun hänestä tuli FC Sochaux'n päävalmentaja. Zeidlerin johdolla Sochaux sijoittui kaudella 2017/18 Ligue 2:ssa tukevasti keskastiin ja oli lopulta 10:s. Kauden jälkeen Zeidler jätti seuran ja siirtyi FC St. Gallenin päävalmentajaksi.


title: Tom Gardberg

text: Tom Gardberg (s. 22. toukokuuta 1941 Turku) on suomenruotsalainen laulaja-lauluntekijä, jota luonnehditaan sanalla ”Åbotrubaduren”, Turun trubaduuri. Hänet tunnetaan kesää, Turun saaristoa ja purjehdusta kuvaavista laulelmistaan, joita on tallennettu albumeille "Kom sommar – Kesä näkemiin" (1977), "Kom visor, kom närma oss, värm oss" (1983) ja kaksois-CD "Natthamn–Yösatama" (2000), joka on kokoelma hänen koko tuotannostaan.


title: Tom Gardberg

text: Varsinaisen työuransa Gardberg teki turkulaisen lääketeollisuuden palveluksessa. Musiikkiharrastus alkoi jazzista ja klarinetinsoitosta 14-vuotiaana. Parinkymmenen vuoden iässä hän osti Leningradin-matkalta kitaran ja innostui laulelmista Olle Adolphsonin innoittamana. Laulelmaura alkoi vuonna 1964, kun Gardberg voitti Turussa ruotsinkielisen kykykilpailun. Seuraavana vuonna hänen kappaleena ”Natthamn–Yösatama” tuli kolmanneksi laulelmakilpailussa, jossa toisen palkinnon sai Tove Janssonin ja Erna Tauron ”Syyslaulu”. Vuonna 1979 Gardberg voitti Siipyyn laulelmakilpailun laulullaan ”Någon nynnar en vals”, ja vuoden 1989 Kotkan meripäivillä merimieslaulukilvan voitto tuli laululla ”Yöpurjehdus”.


title: Tom Gardberg

text: 1960-luvun alussa Gardberg oli turkulaisen Harlem Jazz Clubin perustajajäseniä. Vuonna 1966 hän perusti Turkuun yhdistyksen Visans Vänner i Åbo.


title: Olle Adolphson

text: Gustaf Edvin Olof Adolphson (2. toukokuuta 1934 – 10. maaliskuuta 2004) oli ruotsalainen säveltäjä, laulaja-lauluntekijä ja kitaristi. Hänen tunnetuimpia laulujaan on kolmiodraamasta naisen näkökulmasta kertova ”Trubbel”, joka tuli Suomessa tunnetuksi Marjatta Leppäsen esittämänä ja Jukka Virtasen sanoittamana nimellä ”Vaikeuksia”.


title: Olle Adolphson

text: Vuonna 2001 Adolphsonille myönnettiin Bellman-palkinto. Vuodesta 2005 Ruotsin kuninkaallinen musiikkiakatemia on jakanut Adolphsonin syntymäpäivänä hänen mukaansa nimettyä muistopalkintoa ja stipendiä.


title: Lusail-stadion

text: Lusail-stadion on Lusailissa, Qatarissa sijaitseva jalkapallostadion, jonka on määrä valmistua vuoden 2020 aikana. Se toimii vuoden 2022 maailmanmestaruuskilpailujen avaus- ja loppuottelun pelipaikkana.


title: Crazy Beautiful You

text: Crazu Beautiful You on vuonna 2015 ensi-iltansa saanut filippiiniläinen tagaloginkielinen komediaelokuva, jonka ohjasi Mae Cruz-Alvair.


title: Vladimir Ivković

text: Vladimir Ivković (, 25. heinäkuuta 1929 Niš – 10. maaliskuuta 1992 Zagreb, Kroatia) oli Jugoslaviaa edustanut vesipalloilja ja olympiamitalisti.


title: Vladimir Ivković

text: Ivković saavutti Jugoslavian maajoukkueessa olympiahopeaa Helsingissä 1952 ja Melbournessa 1956. Hän saavutti myös EM-hopeaa vuonna 1954.


title: Autiotalon aarteet

text: Autiotalon aarteet on vuonna 2017 julkaistu Dingon kokoelma-albumi.


title: David Guion

text: David Guion (s. 30. syyskuuta 1967) on ranskalainen jalkapallovalmentaja ja entinen puolustaja. Kesästä 2017 lähtien hän on toiminut Stade Reimsin päävalmentajana.


title: David Guion

text: Guion aloitti pelaajauransa Lillen organisaatiossa ja nousi reservijoukkueen kautta edustusmiehistöön kaudella 1988/89. Hän pelasi kahdella ensimmäisellä kaudellaan suhteellisen säännöllisesti, mutta putosi kaudella 1990/91 penkille ja siirtyikin kauden jälkeen SCO Angersin. Guion kuului seuran avainpuolustajien joukkoon ja pääsi kauden 1992/93 päätteeksi juhlimaan nousua pääsarjaan. Kausi 1993/94 jäi Guionin uran viimeiseksi liigatasolla, ja hän esiintyi Angersin alakerrassa 26 ottelussa. Kauden jälkeen hän siirtyi Sedaniin, josta ura jatkui Ligue 2 -tasolla FC Mulhousen ja Red Starin joukkueissa. Uransa kaksi viimeistä kautta Guion pelasi Istres'ssä ja lopetti uransa vuonna 2001.


title: David Guion

text: Valmennusuransa Guion aloitti kaudella 2010/11 Chambéryn päävalmentajana. Hän luotsasi amatöörijoukkueen Ranskan cupissa sensaatiomaisesti puolivälieriin pudottaen matkalla FC Sochaux'n, Stade Brestin ja AS Monacon. Kauden jälkeen Guion siirtyi AS Cannesin päävalmentajaksi. Hän erosi tehtävästään kuitenkin jo tammikuussa 2012. Helmikuussa 2012 hänestä tuli loppukaudeksi US Boulognen apuvalmentaja.


title: David Guion

text: Kesällä 2012 Guion siirtyi Stade Reimsin organisaatioon reservijoukkueen valmentajaksi. Huhtikuussa 2016 Guion toimi lyhyen aikaa Reimsin edustusjoukkueen päävalmentajana Olivier Guéganin potkujen jälkeen. Kesällä 2017 hänet nostettiin uudelleen Reimsin päävalmentajaksi. Debyyttikaudellaan Guion luotsasi Reimsin Ligue 2:n mestariksi ja joukkue nousi kahden kauden tauon jälkeen pääsarjatasolle.


title: Lovro Radonjić

text: Lovro Radonjić (, 26. marraskuuta 1925 Korčula, Serbien, kroaattien ja sloveenien kuningaskunta – 31. heinäkuuta 1990 Rijeka) oli Jugoslaviaa edustanut vesipallon olympiamitalisti ja uimari.


title: Lovro Radonjić

text: Radonjić saavutti Jugoslavian maajoukkueessa olympiahopeaa Helsingissä 1952 ja Melbournessa 1956. Hän kilpaili uimarina Rooman kesäolympialaisissa 1960. Hän saavutti myös kolme EM-mitalia.


title: Ivo Kurtini

text: Ivica ”Ivo” Kurtini (, 23. kesäkuuta 1922 Zagreb, Serbien, kroaattien ja sloveenien kuningaskunta – 12. syyskuuta 1990 Rijeka) oli Jugoslaviaa edustanut vesipalloilija ja olympiamitalisti.


title: Ivo Kurtini

text: Kurtini saavutti Jugoslavian maajoukkueessa olympiahopeaa Helsingissä 1952. Hän kuului maajoukkueeseen myös Lontoon kesäolympialaisissa 1948. Kurtini saavutti myös kaksi EM-mitalia.


title: Petar Šegvić

text: Petar Šegvić (, 25. kesäkuuta 1930 Split – 7. kesäkuuta 1990 Split) oli Jugoslaviaa edustanut soutaja ja olympiavoittaja.


title: Petar Šegvić

text: Šegvić voitti perämiehettömässä nelosessa olympiakultaa Helsingissä 1952.


title: Mickaël Debève

text: Mickaël Debève (s. 1. joulukuuta 1970) on ranskalainen jalkapallovalmentaja ja entinen keskikenttäpelaaja. Kesäkuusta 2018 lähtien hän on toiminut RC Lensin apuvalmentajana.


title: Mickaël Debève

text: Debève aloitti pelaajauransa Toulousen joukkueessa ja debytoi edustusmiehistössä kaudella 1986/87. Hän jäi vähälle peliajalle Jacques Santinin valmentaessa Toulousea, mutta uusi valmentaja Pierre Mosca nosti hänet pelaavampaan kokoonpanoon kaudella 1989/1990 ja seuraavien kausien aikana Debève oli Toulousen runkopelaajia.